
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Νοεμβρίου 2016 


ΤΕΥΧΟΣ ΠΡΩΤΟ 


Αρ 


. Φύλλου 211 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 126 

Περί σχολικού και διδακτικού έτους και της αξιο¬ 
λόγησης των μαθητών του Γυμνασίου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των περιπτώσεων δ, ε και η της πα¬ 
ραγράφου 11 του άρθρου 5 του Ν. 1566/1985 «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις» (Α' 167). 

2. Τις διατάξεις της παραγράφου 3 περίπτωση α υπο¬ 
περίπτωση ββ του άρθρου 2 του Ν. 3966/2011 «Θεσμικό 
πλαίσιο των Πρότυπων Πειραματικών Σχολείων, Ιδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και Εκδόσεων 
«ΔΙΟΦΑΝΤΟΣ» και λοιπές διατάξεις» (Α’ 118). 

3. Τις με αριθμ. 14/21-04-2016, 32/12-08-2016, 35/ 
08-09-2016 πράξεις του Δ.Σ. του Ινστιτούτου Εκπαιδευ¬ 
τικής Πολιτικής. 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα (άρθρο 
πρώτο του Π.δ. 63/2005, Α' 98). 

5. Το γεγονός ότι από τις διατάξεις του παρόντος δι¬ 
ατάγματος δεν προκαλείται δαπάνη σε βάρος του κρα¬ 
τικού προϋπολογισμού για το τρέχον και τα επόμενα 
οικονομικά έτη. 

6. Τη με αριθμό 215/2016 γνωμοδότηση του Συμβου¬ 
λίου Επικράτειας, μετά από πρόταση του Υπουργού Παι¬ 
δείας και Θρησκευμάτων, αποφασίζουμε: 

Άρθρο 1 

Σχολικό και διδακτικό έτος 

Ι.Το σχολικό έτος για τα Γυμνάσια αρχίζει την 1η Σε¬ 
πτεμβρίου και λήγει την 31 η Αυγούστου του επόμενου 
έτους. 

2. Το διδακτικό έτος στο Γυμνάσιο αρχίζει την 1 η Σε¬ 
πτεμβρίου και λήγει την 30η Ιουνίου του επόμενου έτους. 

3. Κατά τη διάρκεια του διδακτικού έτους διεξάγεται η 
διδασκαλία των μαθημάτων και γίνονται οι κάθε είδους 
εξετάσεις. 

4. Η διδασκαλία των μαθημάτων διεξάγεται σε δύο 
διδακτικές περιόδους που ονομάζονται τετράμηνα. Η 
πρώτη περίοδος (1 ο τετράμηνο) διαρκεί από 11 Σεπτεμ¬ 


βρίου έως 20 Ιανουάριου και η δεύτερη περίοδος (2ο 
τετράμηνο) από 21 Ιανουάριου έως 31 Μάίου. 

Άρθρο 2 

Μαθήματα που διδάσκονται στο Γυμνάσιο 

Ι.Τα μαθήματα που διδάσκονται στο Γυμνάσιο κατα¬ 
τάσσονται σε τρεις ομάδες. 

Η πρώτη ομάδα (Ομάδα Α') περιλαμβάνει τα εξής μα¬ 
θήματα: 1) Νεοελληνική Γλώσσα και Γραμματεία (Γλωσ¬ 
σική Διδασκαλία και Νεοελληνική Λογοτεχνία), 2) Μα¬ 
θηματικά, 3) Φυσική, 4) Ιστορία. 

Η δεύτερη ομάδα (Ομάδα Β’) περιλαμβάνει τα εξής 
μαθήματα: 1) Αρχαία Ελληνική Γλώσσα και Γραμματεία 
(Αρχαία Ελληνική Γλώσσα, Αρχαία Ελληνικά Κείμενα από 
Μετάφραση), 2) Χημεία, 3) Βιολογία, 4) Γεωλογία-Γεω- 
γραφία, 5) Κοινωνική και Πολιτική Αγωγή, 6) Θρησκευ¬ 
τικά, 7) Αγγλικά, 8) Δεύτερη ξένη γλώσσα και 9) Οικιακή 
Οικονομία. 

Η τρίτη ομάδα (Ομάδα Γ') περιλαμβάνει τα εξής μαθή¬ 
ματα: 1) Τεχνολογία - Πληροφορική, 2) Μουσική -Καλλι¬ 
τεχνικά 3) Φυσική Αγωγή. 

2. Το ωρολόγιο πρόγραμμα ορίζει ποια μαθήματα 
από τα παραπάνω περιλαμβάνονται σε κάθε τάξη του 
Γυμνασίου. 

Άρθρο 3 

Διαδικασία αξιολόγησης 

1. Η διαδικασία αξιολόγησης της επίδοσης του μαθητή 
ορίζεται ως εξής: 

Α. Για την αξιολόγηση της επίδοσης του μαθητή κατά 
τη διάρκεια των τετραμήνων συνεκτιμώνται τα παρα¬ 
κάτω κριτήρια: 

α) η συνολική συμμετοχή του μαθητή στη μαθησιακή 
διδασκαλία (τα ερωτήματα που θέτει, οι απαντήσεις που 
δίνει, η συμβολή του στη μελέτη ενός θέματος μέσα στην 
τάξη, η συνεργασία του με συμμαθητές, η επιμέλεια στην 
εκτέλεση των εργασιών που του ανατίθενται), από την 
οποία ο εκπαιδευτικός σχηματίζει εικόνα για τις γνώσεις, 
την κατανόηση εννοιών και φαινομένων, τις δεξιότητες 
επίλυσης προβλήματος, τις επικοινωνιακές δεξιότητες, 
την κριτική σκέψη, τη δημιουργικότητα κτλ., 

β) οι εργασίες που εκτελεί ο μαθητής στο πλαίσιο της 
καθημερινής μαθησιακής διαδικασίας στο σχολείο ή στο 
σπίτι, ατομικά ή ομαδικά, 

γ) οι συνθετικές δημιουργικές εργασίες, ατομικές ή 
ομαδικές οι διαθεματικές εργασίες 
δ) οι ωριαίες γραπτές δοκιμασίες 
ε) οι ολιγόλεπτες γραπτές δοκιμασίες (τεστ). 

Β. Όσον αφορά τις ωριαίες γραπτές δοκιμασίες αυτές 
είναι: 

α) προειδοποιημένες, αν έπονται μιας ανακεφαλαί¬ 
ωσης και καλύπτουν ευρύτερη διδακτική ενότητα για 
την οποία έχουν διατεθεί μέχρι τέσσερις (4) διδακτικές 
ώρες ή 

β) μη προειδοποιημένες, αν καλύπτουν την ύλη που 
διδάχθηκε στο αμέσως προηγούμενο μάθημα. 

Γ. Στα μαθήματα της Ομάδας Α’ διενεργείται μόνο μια 
ωριαία γραπτή δοκιμασία κατά τη διάρκεια του πρώτου 
τετραμήνου. Στα μαθήματα της Ομάδας Β’ διενεργείται 
μία ωριαία γραπτή δοκιμασία κατά τη διάρκεια του πρώ¬ 
του τετραμήνου και μία κατά τη διάρκεια του δεύτερου 
τετραμήνου. Κατά το δεύτερο τετράμηνο ο διδάσκων 
μάθημα της δεύτερης ομάδας δύναται να επιλέξει, αντί 
της διεξαγωγής ωριαίας γραπτής δοκιμασίας σε κάποιο 
τμήμα ή κάποια τμήματα, την ανάθεση μιας συνθετικής 
δημιουργικής εργασίας μικρής έκτασης στους μαθητές 
του τμήματος ή των τμημάτων. Στα μαθήματα της τρίτης 
ομάδας δεν διενεργείται καμιά ωριαία γραπτή δοκιμασία. 

Δ. Οι ωριαίες γραπτές δοκιμασίες πραγματοποιούνται 
με τον παρακάτω περιορισμό: 

Κάθε τμήμα μπορεί να εξετάζεται με ωριαία γραπτή 
δοκιμασία μόνο σε ένα (1) μάθημα την ημέρα και μέχρι 
σε τρία (3) το πολύ μαθήματα την εβδομάδα. Για τον 
σωστό προγραμματισμό αυτών των γραπτών δοκιμα¬ 
σιών, οι εκπαιδευτικοί καταγράφουν έγκαιρα, σε ειδικό 
τετράδιο, την ημέρα που προτίθενται να διενεργήσουν 
ωριαία γραπτή δοκιμασία σε κάποιο τμήμα, για να ενη¬ 
μερώσουν τους συναδέλφους τους. 

Ε. Οι ολιγόλεπτες γραπτές δοκιμασίες πραγματοποι¬ 
ούνται με τους εξής περιορισμούς: 

α) δεν υπερβαίνουν τις τρεις (3) ανά μάθημα για κάθε 
τετράμηνο, 

β) διαρκούν το πολύ δέκα (10) λεπτά, 
γ) τα ερωτήματα αναφέρονται στο αμέσως προηγού¬ 
μενο μάθημα και έχουν ελεγχθεί ότι είναι δυνατόν να 
απαντηθούν εντός του διαθέσιμου χρόνου. 

Άρθρο 4 

Ενημέρωση γονέων και κηδεμόνων - 

Κοινοποίηση της βαθμολογίας τετραμήνου 

1. Με ευθύνη του Διευθυντή και με απόφαση του Συλ¬ 
λόγου των διδασκόντων κατά τη διάρκεια του πρώτου 
μήνα των μαθημάτων οργανώνεται μία (1) συνάντηση 
κηδεμόνων, με σκοπό ο Διευθυντής να τους ενημερώ¬ 
σει για τη λειτουργία της σχολικής μονάδας και κάθε 
εκπαιδευτικός να τους ενημερώσει για το περιεχόμενο, 
τους στόχους, τον τρόπο εργασίας και τη διαδικασία της 
αξιολόγησης όσον αφορά τα γνωστικά του αντικείμενα. 

2. Ο Σύλλογος διδασκόντων είναι δυνατό να καλέ- 
σει για ενημέρωση τους κηδεμόνες όλων ή ορισμένων 
τμημάτων, όποτε κρίνει αναγκαίο κατά τη διάρκεια κάθε 
τετραμήνου. Επίσης, εάν ο εκπαιδευτικός το κρίνει ανα¬ 
γκαίο, μπορεί, αφού ενημερώσει τον διευθυντή, να κα- 
λέσει σε συνάντηση κάποιον κηδεμόνα. 


3. Κατόπιν συνεννόησης Διευθυντή και Συλλόγου 
διδασκόντων, ορίζεται πρόγραμμα ενημέρωσης των 
κηδεμόνων, σύμφωνα με το οποίο κάθε διδάσκων έχει 
την υποχρέωση μία (1) τουλάχιστον ημέρα την εβδο¬ 
μάδα να δέχεται σε μία (1) τουλάχιστον διδακτική ώρα 
κατά την οποία δεν έχει μάθημα τους κηδεμόνες των 
μαθητών. Το πρόγραμμα καταρτίζεται με ευθύνη του 
διευθυντή, ανακοινώνεται στην αρχή του διδακτικού 
έτους και κοινοποιείται γραπτώς στους κηδεμόνες μέσω 
των μαθητών. Ο διευθυντής του σχολείου σε συνεργασία 
με τον σύλλογο διδασκόντων, προκειμένου να διασφα¬ 
λίσει την αποδοτικότερη συνεργασία με τους κηδεμόνες 
των μαθητών, φροντίζει να διαμορφώνει το ωρολόγιο 
πρόγραμμα κατά τέτοιο τρόπο, ώστε η ενημέρωση των 
γονέων από το σύνολο των διδασκόντων να γίνεται σε 
μία ημέρα ή, αν αυτό δεν είναι εφικτό, σε δύο ημέρες 
της εβδομάδας. 

4. Οι κηδεμόνες των μαθητών δικαιούνται να ενημε¬ 
ρώνονται από τους διδάσκοντες, κατά τις ημέρες που 
έχουν ορισθεί στο πρόγραμμα ενημέρωσης κηδεμόνων, 
για την επίδοση, την επιμέλεια, τη φοίτηση και τη συμπε¬ 
ριφορά των παιδιών τους. Οι διδάσκοντες επιδεικνύουν 
τα γραπτά των μαθητών στους κηδεμόνες, εφόσον αυτό 
τους ζητηθεί. Παράλληλα οι γονείς έχουν τη δυνατότητα 
να ενημερώσουν τους εκπαιδευτικούς για θέματα που 
πιθανώς επηρεάζουν την επίδοση ή την εν γένει συμπε¬ 
ριφορά των παιδιών τους. 

5. Στο τέλος κάθε τετραμήνου και μετά την κατάθεση 
και καταχώριση της βαθμολογίας, καλούνται οι κηδε¬ 
μόνες των μαθητών για ενημέρωση αναφορικά με την 
επίδοση, την επιμέλεια, τη φοίτηση και τη συμπεριφορά 
των παιδιών τους και τους επιδίδεται ο ατομικός έλεγχος 
προόδου του μαθητή. 

Άρθρο 5 

Γραπτές ανακεφαλαιωτικές προαγωγικές και 
απολυτήριες εξετάσεις 

1. Από 1η έως 30 Ιουνίου η σχολική μονάδα ολοκλη¬ 
ρώνει τις εξής διαδικασίες: 

α) την πρώτη εξεταστική περίοδο στην οποία διε¬ 
ξάγονται οι γραπτές ανακεφαλαιωτικές εξετάσεις στα 
μαθήματα της Ομάδας Α’ του άρθρου 2 του παρόντος 
διατάγματος 

β) το πρόγραμμα υποστηρικτικής διδασκαλίας για τους 
μαθητές που δεν πληρούν τις προϋποθέσεις προαγωγής 
ή απόλυσης και παραπέμπονται σε επαναληπτική εξέ¬ 
ταση, όπως περιγράφεται στο άρθρο 12 του παρόντος 

γ) τη δεύτερη εξεταστική περίοδο στην οποία διεξά¬ 
γονται επαναληπτικές ανακεφαλαιωτικές εξετάσεις σε 
όσα μαθήματα παραπέμφθηκαν μαθητές σε επαναλη¬ 
πτική εξέταση, οι οποίες είναι γραπτές και προφορικές 
για τα μαθήματα της Ομάδας Α' και προφορικές για τα 
υπόλοιπα μαθήματα. 

2. Η διάρκεια των γραπτών προαγωγικών και απολυ¬ 
τηρίων εξετάσεων είναι δίωρη, εκτός από την Νεοελλη¬ 
νική Γλώσσα και Γραμματεία, της οποίας οι δύο κλάδοι 
(Γλωσσική Διδασκαλία και Νεοελληνική Λογοτεχνία) 
συνεξετάζονται σε τρίωρη εξέταση. 

3. Το πρόγραμμα των προαγωγικών και απολυτηρίων 
εξετάσεων των μαθημάτων ορίζεται από τον Σύλλογο 

Διδασκόντων και ανακοινώνεται από τον Διευθυντή του 
Γυμνασίου στους μαθητές, τρεις (3) τουλάχιστον ημέρες 
πριν από τη λήξη των μαθημάτων. Ως ανωτέρω ορίζεται 
πρόγραμμα εξετάσεων και για τις εξετάσεις μαθητών των 
οποίων η φοίτηση χαρακτηρίζεται ελλιπής καθώς και 
των κατ’ ιδίαν διδαχθεντων και στρατεύσιμων μαθητών. 

4. Ως εξεταστέα ύλη ορίζονται τα δύο τρίτα (2/3) της 
διδαχθείσας. Σε κάθε περίπτωση η εξεταστέα ύλη δεν 
μπορεί να είναι λιγότερη από το μισό της διδακτέας. Η 
επιλογή και ο ακριβής προσδιορισμός της εξεταστέας 
ύλης για κάθε μάθημα γίνεται από τον διδάσκοντα και 
σε περίπτωση που το μάθημα διδάσκεται από περισσό¬ 
τερους του ενός καθηγητές γίνεται μετά από συνεργασία 
μεταξύ τους. Η εξεταστέα ύλη κατατίθεται και εγκρίνεται 
από τον Διευθυντή και γνωστοποιείται στους μαθητές 
πέντε (5) εργάσιμες ημέρες πριν από τη λήξη των μα¬ 
θημάτων. Η εξεταστέα ύλη καταγράφεται στο βιβλίο της 
διδασκόμενης ύλης και υπογράφεται από τον εισηγητή 
καθηγητή. 

5. Οι γραπτές προαγωγικές και απολυτήριες εξετάσεις 
διενεργούνται με την ευθύνη του Διευθυντή και του Συλ¬ 
λόγου διδασκόντων σε κάθε Γυμνάσιο. 

6. Τα θέματα ορίζονται την ημέρα εξέτασης κάθε μα¬ 
θήματος από τους διδάσκοντες το αντίστοιχο μάθημα 
κατά τη διάρκεια του σχολικού έτους και είναι κοινά για 
όλα τα τμήματα της τάξης. 

7. Κατ’ εξαίρεση είναι δυνατόν να δοθούν διαφορε¬ 
τικά θέματα, εάν συντρέχει αποχρών λόγος, ο οποίος 
αναγράφεται σε σημείωση στο έγγραφο που περιέχει τα 
θέματα και παράλληλα συντάσσεται και σχετική πράξη 
στο βιβλίο πράξεων του Διευθυντή του σχολείου. 

8. Εάν δεν είναι δυνατόν να οριστούν θέματα από τον 
διδάσκοντα το αντίστοιχο μάθημα κατά τη διάρκεια του 
σχολικού έτους, λόγω σοβαρών προβλημάτων υγείας ή 
σοβαρού κωλύματος που συνιστά ανωτέρα βία, τα θέ¬ 
ματα ορίζονται από άλλον εκπαιδευτικό της ίδιας ειδι¬ 
κότητας ή, εάν δεν υπάρχει, από εκπαιδευτικό που έχει 
σε ανάθεση το αντίστοιχο μάθημα, ο οποίος ορίζεται 
από τον Διευθυντή του σχολείου. Εάν δεν υπηρετεί στη 
σχολική μονάδα εκπαιδευτικός ο οποίος έχει σε ανάθεση 
το αντίστοιχο μάθημα, τότε ορίζεται για τον σκοπό αυτό 
από τον αρμόδιο Διευθυντή Δ.Ε. άλλος εκπαιδευτικός. 

9. Τα θέματα διανέμονται φωτοτυπημένα στους μα¬ 
θητές ή υπαγορεύονται ή γράφονται στον πίνακα σε 
ειδικές περιπτώσεις, κατά την κρίση του Διευθυντή του 
σχολείου. 

10. Οι απαντήσεις των θεμάτων γράφονται από τους 
μαθητές σε φύλλο χαρτιού (κόλλα αναφοράς) που φέρει 
τη σφραγίδα του Σχολείου, την υπογραφή του Διευθυ¬ 
ντή και ειδική εκτύπωση για την αναγραφή των προκα¬ 
ταρκτικών στοιχείων και της βαθμολογίας του γραπτού 
δοκιμίου. 

11. Οι εξετάσεις διενεργούνται ενώπιον ενός (1) τουλά¬ 
χιστον καθηγητή επιτηρητή σε κάθε αίθουσα, ο οποίος 
μετά τη λήξη της εξέτασης παραλαμβάνει τα γραπτά 
δοκίμια των μαθητών, τα υπογράφει και τα παραδίδει με 
υπογραφή μέσα σε φάκελο στον αρμόδιο για τη βαθμο¬ 
λόγηση τους καθηγητή. 


Άρθρο 6 

Ορισμός και υποχρεώσεις επιτηρητών 

1. Με απόφαση του Διευθυντή του Γυμνασίου πριν από 
την έναρξη και των δύο περιόδων των ανακεφαλαιωτι¬ 
κών εξετάσεων ορίζονται ως επιτηρητές εκπαιδευτικοί 
που υπηρετούν στο σχολείο. 

2. Οι επιτηρητές είναι προσωπικά υπεύθυνοι για την 
τάξη και την επιτήρηση των μαθητών κατά την ώρα της 
εξέτασης και αναφέρουν αμέσως στον Διευθυντή του 
Γυμνασίου όποιο πρόβλημα προκόψει. Οι επιτηρητές 
παραλαμβάνουν από τον Διευθυντή του Γυμνασίου το 
φάκελο της εξέτασης, εκφωνούν τον κατάλογο των μα¬ 
θητών, σημειώνουν τους απόντες, διανέμουν τα φωτο¬ 
τυπημένα θέματα της εξέτασης και αναγράφουν στον 
πίνακα τον χρόνο έναρξης και λήξης της εξέτασης. Οι 
επιτηρητές απαγορεύεται να παρέχουν οποιαδήποτε 
διευκρίνιση επί των θεμάτων. Κατά την παραλαβή των 
γραπτών δοκιμίων των μαθητών διαγράφουν χιαστί τα 
κενά διαστήματα, θέτουν την υπογραφή τους στο τέλος 
του κειμένου και διαγράφουν χιαστί τον κενό χώρο κάτω 
από την υπογραφή τους καθώς και αυτόν της τυχόν επό¬ 
μενης λευκής σελίδας. 

3. Οι επιτηρητές κατά την παραλαβή των γραπτών 
δοκιμίων είναι υπεύθυνοι για τον έλεγχο των ατομικών 
στοιχείων των μαθητών ενώπιον τους. 

Άρθρο 7 

Υποχρεώσεις των μαθητών κατά τη 

διάρκεια της εξέτασης 

1 . Η κατανομή των μαθητών στις αίθουσες εξέτασης 
γίνεται, με αλφαβητική σειρά, με την ευθύνη του Διευθυ¬ 
ντή του Γυμνασίου, ο οποίος συντάσσει ονομαστική κα¬ 
τάσταση εξεταζομένων σε κάθε αίθουσα. Η τοποθέτηση 
των μαθητών στις θέσεις και ο έλεγχος είναι ευθύνη των 
επιτηρητών. Παρέκκλιση επιβάλλεται στην περίπτωση 
αδελφών ή συγγενών μαθητών. 

2. Οι μαθητές κατά την είσοδο τους στην αίθουσα της 
εξέτασης δεν επιτρέπεται να φέρουν μαζί τους βιβλία, 
τετράδια, σημειώσεις, κινητά τηλέφωνα, υπολογιστικές 
μηχανές, ηλεκτρονικά μέσα μετάδοσης πληροφοριών 
ή άλλα αντικείμενα, εκτός από αυτά που επιτρέπει ο οι¬ 
κείος Σύλλογος Διδασκόντων. Επίσης, δεν επιτρέπεται 
να χρησιμοποιούν διορθωτικό (όώηςο). Για τον έλεγχο 
υπεύθυνοι είναι οι επιτηρητές. 

3. Αν ο μαθητής φέρει μαζί του στην αίθουσα στην 
οποία εξετάζεται αντικείμενο ή μέσο από τα αναφερό- 
μενα στην παράγραφο 2 του άρθρου αυτού ή αντιγράφει 
κατά τη διάρκεια της εξέτασης από βιβλίο ή οποιοσδή¬ 
ποτε είδους σημειώσεις ή από γραπτό δοκίμιο άλλου 
εξεταζομένου ή θορυβεί και δεν συμμορφώνεται με τις 
υποδείξειςτων επιτηρητών επιχειρώντας να αντιγράψει 
ή εμποδίζοντας την εξέταση άλλων εξεταζομένων ή δο¬ 
λιεύεται με άλλο τρόπο την εξέταση του, απομακρύνεται 
από την αίθουσα εξέτασης με αιτιολογημένη απόφαση 
του Διευθυντή του Γυμνασίου, των επιτηρητών και των 
διδασκόντων το εξεταζόμενο μάθημα.Το γραπτό δοκί¬ 
μιο βαθμολογείται με τον βαθμό ένα (01) με απόφαση 
του Διευθυντή του Γυμνασίου και μετά από εισήγηση 
των διδασκόντων το εξεταζόμενο μάθημα. Ο Διευθυντής 
του Γυμνασίου, οι επιτηρητές και οι διδάσκοντες το εξε- 

τάζόμενο μάθημα πριν από την επιβολή της ανωτέρω 
ποινής καλούν σε προφορική απολογία τον μαθητή και 
συντάσσουν σχετικό πρακτικό που υπογράφεται από 
τους ανωτέρω. Τα οποιαδήποτε αποδεικτικά στοιχεία 
επισυνάπτονται στο πρακτικό. 

Άρθρο 8 

Βαθμολόγηση των γραπτών δοκιμίων των 
ανακεφαλαιωτικών (προαγωγικών και 
απολυτηρίων) εξετάσεων 

1. Τα γραπτά δοκίμια των ανακεφαλαιωτικών προα- 
γωγικών και απολυτηρίων εξετάσεων διορθώνονται και 
βαθμολογούνται από τον καθηγητή, ο οποίος δίδαξε το 
αντίστοιχο μάθημα κατά τη διάρκεια του σχολικού έτους. 

2. Εάν λόγω σοβαρών προβλημάτων υγείας ή σοβαρού 
κωλύματος που συνιστά ανωτέρα βία δεν είναι δυνα¬ 
τόν να πραγματοποιηθεί η διόρθωση και βαθμολόγηση 
των γραπτών από τον διδάσκοντα το αντίστοιχο μάθημα 
κατά τη διάρκεια του σχολικού έτους, τα γραπτά διορθώ¬ 
νονται και βαθμολογούνται από άλλον εκπαιδευτικό της 
ίδιας ειδικότητας ή, εάν δεν υπάρχει εκπαιδευτικός της 
ίδιας ειδικότητας, από εκπαιδευτικό που έχει σε ανάθεση 
το αντίστοιχο μάθημα, ο οποίος ορίζεται από τον Σύλ¬ 
λογο Διδασκόντων του σχολείου. Εάν δεν υπηρετεί στη 
σχολική μονάδα εκπαιδευτικός ο οποίος έχει σε ανάθεση 
το αντίστοιχο μάθημα, τότε ορίζεται για τον σκοπό αυτό 
από τον αρμόδιο Διευθυντή Δ.Ε. άλλος εκπαιδευτικός. 

3. Οι βαθμοί παραδίδονται μαζί με τα γραπτά στη Δι¬ 
εύθυνση του Γυμνασίου το πολύ μέσα σε δύο (2) ημέ¬ 
ρες από την ημέρα της εξέτασης κάθε μαθήματος. Ο 
Διευθυντής του Γυμνασίου μεριμνά για την καταχώριση 
της βαθμολογίας στα οικεία βιβλία και στα ηλεκτρονικά 
αρχεία του σχολείου. Οι βαθμοί είναι δυνατόν να τροπο¬ 
ποιηθούν, μόνον εφόσον οι μαθητές υποβάλουν αίτηση 
αναβαθμολόγησης και η βαθμολογία του γραπτού δοκι¬ 
μίου τροποποιηθεί σύμφωνα με τις κείμενες διατάξεις. 

Άρθρο 9 

Αναβαθμολόγηση γραπτών δοκιμίων 
των προαγωγικών και απολυτηρίων 
εξετάσεων του Γυμνασίου 

Σε αναβαθμολόγηση υπόκεινται τα γραπτά δοκίμια 
των μαθητών του Γυμνασίου με την ακόλουθη διαδι¬ 
κασία: 

1. Η αναβαθμολόγηση γίνεται στη Διεύθυνση Δ.Ε., 
στην οποία υπάγεται το αντίστοιχο Γυμνάσιο. 

2. Μέσα σε δύο (2) εργάσιμες ημέρες από την έκδο¬ 
ση των αποτελεσμάτων οι κηδεμόνες των μαθητών ή 
οι ίδιοι, εφόσον είναι ενήλικοι, μπορούν να υποβάλουν 
αίτηση στο σχολείο, όπου φοιτούν, με την οποία ζητούν 
την αναβαθμολόγηση γραπτού δοκιμίου. Η αίτηση συνο¬ 
δεύεται με το προβλεπόμενο παράβολο για κάθε γραπτό 
δοκίμιο. 

3. Οι Διευθυντές των Γυμνασίων, μόλις λήξει η προθε¬ 
σμία υποβολής των αιτήσεων, διαβιβάζουν στην αρμό¬ 
δια Διεύθυνση Δ.Ε. τα προς αναβαθμολόγηση γραπτά 
δοκίμια με καλυμμένα το όνομα του μαθητή και τον 
αρχικό βαθμό του καθηγητή. 

4. Οι μαθητές με αναπηρία και ειδικές εκπαιδευτι¬ 
κές ανάγκες σύμφωνα με την με αρ. πρωτ. 28722/Γ2/ 


12-3-2010 υπουργική απόφαση (Β' 276) για τους οποίους 
προβλέπεται προφορική εξέταση αντί γραπτής, μπο¬ 
ρούν, εφόσον το επιθυμούν, να ζητήσουν επανεξέταση 
(αναβαθμολόγηση) στα μαθήματα που εξετάσθηκαν. Η 
νέα αυτή εξέταση πραγματοποιείται στο σχολείο φοίτη¬ 
σης τους ενώπιον διμελούς επιτροπής αποτελούμενης 
από εκπαιδευτικούς του σχολείου που έχουν σε πρώτη 
ή δεύτερη ανάθεση το αντίστοιχο μάθημα, άλλους από 
αυτούς που διενήργησαντην αρχική εξέταση. Την επι¬ 
τροπή συγκροτεί ο Διευθυντής του σχολείου. 

Η αίτηση για επανεξέταση υποβάλλεται από τους κη¬ 
δεμόνες των μαθητών ή από τους ίδιους, εφόσον είναι 
ενήλικοι, στο σχολείο μέσα σε δύο (2) ημέρες από την 
έκδοση των αποτελεσμάτων. Η αίτηση συνοδεύεται από 
το προβλεπόμενο παράβολο για κάθε μάθημα για το 
οποίο ζητείται επανεξέταση. Ο βαθμός της επανεξέτα¬ 
σης προκύπτει από τον Μ.Ο. των δύο εξεταστών - ανα- 
βαθμολογητών και είναι ο τελικός γραπτός βαθμός του 
μαθήματος σε κάθε περίπτωση, είτε είναι μεγαλύτερος 
είτε μικρότερος από το βαθμό της αρχικής εξέτασης. 

Άρθρο 10 

Μαθητές μη προσερχόμενοι στις γραπτές 

ανακεφαλαιωτικές εξετάσεις 

1. Μαθητής που απουσιάζει σε γραπτή ανακεφαλαιω¬ 
τική εξέταση ή προσέρχεται μετά την ανακοίνωση των 
θεμάτων δεν γίνεται δεκτός σε αυτήν και βαθμολογείται 
από τον Σύλλογο Διδασκόντων με τον βαθμό ένα (01). 

2. Κατ’ εξαίρεση των διατάξεων της προηγούμενης 
παραγράφου: 

Μαθητής που απουσιάζει δικαιολογημένα από γραπτή 
ανακεφαλαιωτική εξέταση λόγω ασθένειας που βεβαιώ¬ 
νεται σύμφωνα με τις προβλεπόμενες διατάξεις ή λόγω 
άλλου σοβαρού κωλύματος που κρίνεται από τον Σύλ¬ 
λογο των Εκπαιδευτικών ότι συνιστά ανωτέρα βία, με 
αίτηση του κηδεμόνα ή του ιδίου, εφόσον είναι ενήλικος, 
που υποβάλλεται στον Διευθυντή του Γυμνασίου, εξε¬ 
τάζεται άλλη ημέρα πριν από την έναρξη της δεύτερης 
εξεταστικής περιόδου, την οποία ορίζει με απόφαση του 
ο Σύλλογος των διδασκόντων. Οι διατάξεις του εδαφίου 
αυτού εφαρμόζονται και για τους μαθητές που αποχω¬ 
ρούν μετά την ανακοίνωση των θεμάτων των εξετάσεων 
λόγω αιφνίδιας και εμφανούς ασθένειας, η οποία βεβαι¬ 
ώνεται σύμφωνα με τις προβλεπόμενες διατάξεις. 

Οι μαθητές αυτοί, εάν δεν προσέλθουν σε εξέταση πριν 
από την έναρξη της δεύτερης εξεταστικής περιόδου λόγω 
σοβαρών προβλημάτων υγείας ή σοβαρού κωλύματος 
που συνιστά ανωτέρα βία, έχουν τη δυνατότητα να προ¬ 
σέλθουν το τρίτο δεκαήμερο του Ιουνίου, κατά τη διάρ¬ 
κεια των επαναληπτικών εξετάσεων και να εξετασθούν 
γραπτά σε όσα μαθήματα της Ομάδας Α' δεν εξετάσθη¬ 
καν. Οι μαθητές αυτοί, εάν δεν προσέλθουν σε εξέταση 
μέχρι το τέλος του τρίτου δεκαημέρου του Ιουνίου λόγω 
σοβαρών προβλημάτων υγείας που βεβαιώνονται σύμ¬ 
φωνα με τις προβλεπόμενες διατάξεις ή σοβαρού κωλύ¬ 
ματος που κρίνεται από τον Σύλλογο των Εκπαιδευτικών 
ότι συνιστά ανωτέρα βία, έχουν τη δυνατότητα να προ¬ 
σέλθουν κατά την εξεταστική περίοδο του Σεπτεμβρίου. 
Για τους μαθητές αυτούς ο Σύλλογος Διδασκόντων δεν 
προβαίνει σε έκδοση αποτελέσματος στο τέλος Ιουνίου. 

Στην περίπτωση αυτή πρέπει οι κηδεμόνες των μα¬ 
θητών ή οι ίδιοι οι μαθητές, αν είναι ενήλικοι, να κατα¬ 
θέσουν υπεύθυνη δήλωση στον Διευθυντή του οικείου 
Γυμνασίου εντός δύο (2) ημερών από την έκδοση των 
αποτελεσμάτων. Στην υπεύθυνη δήλωση αναγράφεται 
ότι οι μαθητές αυτοί θα εξετασθούν στην εξεταστική 
περίοδο του Σεπτεμβρίου. 

Άρθρο 11 

Φύλαξη γραπτών δοκιμίων 

Τα γραπτά δοκίμια των μαθητών αρχειοθετούνται και 
φυλάσσονται στο σχολείο ως τις 15 Μάίου του επόμενου 
σχολικού έτους, οπότε καταστρέφονται με πράξη του 
Διευθυντή. 

Άρθρο 12 

Βαθμός ετήσιας επίδοσης 

1. Στα μαθήματα της πρώτης ομάδας (Ομάδα Α') του 
άρθρου 2 του παρόντος διατάγματος βαθμός ετήσιας 
επίδοσης των μαθητών είναι το ένα τρίτο του αθροί¬ 
σματος των βαθμών του πρώτου τετραμήνου, του δεύ¬ 
τερου τετραμήνου και της γραπτής ανακεφαλαιωτικής 
εξέτασης. 

2. Στα μαθήματα της δεύτερης ομάδας (Ομάδα Β') 
και της τρίτης ομάδας (Ομάδα Γ') του άρθρου 2 του 
παρόντος διατάγματος βαθμός ετήσιας επίδοσης των 
μαθητών είναι ο μέσος όρος των βαθμών του πρώτου 
τετραμήνου και του δεύτερου τετραμήνου. 

3. Αν σε ένα μάθημα για κάποιο λόγο λείπει ο βαθμός 
του ενός από τα δύο τετράμηνα, ως βαθμός επίδοσης 
για αυτό το τετράμηνο θεωρείται ο βαθμός του άλλου 
τετραμήνου. Σε περίπτωση που για οποιονδήποτε λόγο 
δεν κατατεθεί βαθμολογία ενός μαθήματος σε κανένα 
τετράμηνο και εφόσον η φοίτηση του μαθητή κριθεί 
επαρκής, ο Διευθυντής του σχολείου συγκροτεί διμε- 
λή επιτροπή εκπαιδευτικών του σχολείου που έχουν σε 
πρώτη ή σε δεύτερη ανάθεση το εξεταζόμενο μάθημα, η 
οποία διενεργεί ειδική προφορική εξέταση στην ύλη του 
Β' τετραμήνου το αργότερο την επομένη ημέρα από τη 
λήξη των μαθημάτων του Β' τετραμήνου. Η βαθμολογία 
αυτής της εξέτασης αποτελεί τον βαθμό επίδοσης για 
κάθε τετράμηνο. 

4. α. Ο μαθητής κρίνεται άξιος προαγωγής ή απόλυσης, 

ί) όταν έχει σε κάθε μάθημα βαθμό ετήσιας επίδοσης 

τουλάχιστον δέκα (10) ή 

ϋ) όταν έχει γενικό μέσο όρο βαθμών ετήσιας επίδοσης 
τουλάχιστον δεκατρία (13). 

β. Αν δεν πληρούνται οι παραπάνω προϋποθέσεις 
προαγωγής ή απόλυσης, ο μαθητής παραπέμπεται σε 
επαναληπτική εξέταση στα μαθήματα στα οποία ο βαθ¬ 
μός ετήσιας επίδοσης είναι μικρότερος από δέκα (10). 
Για τους παραπεμπόμενους μαθητές αμέσως μετά το 
τέλος της πρώτης εξεταστικής περιόδου καταρτίζεται 
με ευθύνη του Διευθυντή του Σχολείου και υλοποιείται 
από τους εκπαιδευτικούς πρόγραμμα υποστηρικτικής 
διδασκαλίας για κάθε μάθημα των Ομάδων Α' και Β’ στο 
οποίο έχει παραπεμφθεί μαθητής. Συγκεκριμένα για 
κάθε μάθημα προσφέρεται πρόγραμμα διάρκειας πέ¬ 
ντε έως δέκα (5-10) διδακτικών ωρών, ανάλογα με τις 
ανάγκες των μαθητών. Η υλοποίηση του ανατίθεται σε 


εκπαιδευτικούς του σχολείου από τον σύλλογο διδασκό¬ 
ντων. Στο τρίτο δεκαήμερο του Ιουνίου διεξάγονται οι 
επαναληπτικές εξετάσεις για τους παραπάνω μαθητές 
(δεύτερη εξεταστική περίοδος). 

γ. Για τα μαθήματα της πρώτης ομάδας (Ομάδα Α') οι 
επαναληπτικές εξετάσεις είναι προφορικές και γραπτές. 
Ο Διευθυντής του σχολείου συγκροτεί διμελή επιτρο¬ 
πή εκπαιδευτικών του σχολείου που έχουν σε πρώτη ή 
σε δεύτερη ανάθεση το εξεταζόμενο μάθημα, η οποία 
διενεργεί τις προφορικές και γραπτές εξετάσεις. Η προ¬ 
φορική εξέταση προηγείται της γραπτής. 

Για τα μαθήματα της δεύτερης και της τρίτης ομάδας 
οι επαναληπτικές εξετάσεις είναι προφορικές. Ο Διευθυ¬ 
ντής του σχολείου συγκροτεί διμελή επιτροπή εκπαιδευ¬ 
τικών του σχολείου που έχουν σε πρώτη ή σε δεύτερη 
ανάθεση το εξεταζόμενο μάθημα, η οποία διενεργεί τις 
εξετάσεις. 

δ. Αν και μετά τις επαναληπτικές εξετάσεις μαθητής 
της Α' και Β' τάξης δεν κριθεί άξιος προαγωγής σύμφω¬ 
να με την παράγραφο 4α του παρόντος άρθρου, τότε 
επαναλαμβάνει την τάξη. 

ε. Αν και μετά τις επαναληπτικές εξετάσεις μαθητής 
της Γ' τάξης δεν κριθεί άξιος απόλυσης σύμφωνα με την 
παράγραφο 4α του παρόντος άρθρου, τότε δύναται να 
προσέλθει σε επαναληπτικές εξετάσεις πριν από την 
έναρξη των μαθημάτων τον Σεπτέμβριο (τρίτη εξετα¬ 
στική περίοδος), στα μαθήματα στα οποία ο βαθμός ετή¬ 
σιας επίδοσης είναι μικρότερος από δέκα (10) καθώς και 
σε εξετάσεις επόμενου/νων σχολικού/κών έτους/ετών 
τον Ιούνιο (πρώτη και δεύτερη εξεταστική περίοδος) και 
τον Σεπτέμβριο (τρίτη εξεταστική περίοδος), στην ύλη 
στην οποία εξετάζονται κατά το έτος της εξέτασης και 
οι μαθητές της Γ' τάξης. 

Οι επαναληπτικές εξετάσεις του Σεπτεμβρίου διεξάγο¬ 
νται με τον τρόπο και τη διαδικασία των επαναληπτικών 
εξετάσεων του Ιουνίου. 

5. Στην περίπτωση που εξάγεται για μαθητή απορρι¬ 
πτικό αποτέλεσμα σε κλάδο μαθήματος και ο συνολικός 
βαθμός στο μάθημα ως μέσος όρος των βαθμών των 
κλάδων είναι επίσης απορριπτικός, ο μαθητής αυτός 
παραπέμπεται μόνο στον κλάδο του μαθήματος στον 
οποίον υστέρησε. 

6. Οι μαθητές με αναπηρία και ειδικές εκπαιδευτικές 
ανάγκες, οι οποίοι εξετάζονται με βάση τις διατάξεις της 
με αρ. πρ. 28722/Γ2/12-3-2010 υπουργική απόφαση (Β' 
276), προάγονται ή απολύονται, σύμφωνα με τις δια¬ 
τάξεις της παρ. 4 εδαφίου α (Μ) του παρόντος άρθρου 
με μείωση του προβλεπόμενου μέσου όρου βαθμών 
ετήσιας επίδοσης σε "τουλάχιστον δώδεκα (12)". 

Άρθρο 13 

Αξιολόγηση μαθητών των οποίων η φοίτηση 
χαρακτηρίζεται ελλιπής 

Μαθητές των οποίων η φοίτηση χαρακτηρίζεται ελ¬ 
λιπής εξετάζονται κατά το τρίτο δεκαήμερο του Ιουνί¬ 
ου προφορικά και γραπτά στα μαθήματα της πρώτης 
ομάδας (Ομάδα Α') και προφορικά στα μαθήματα της 
δεύτερης ομάδας (Ομάδα Β'). Η προφορική εξέταση 
προηγείται της γραπτής. Οι προφορικές και γραπτές 
εξετάσεις διενεργούνται ενώπιον διμελούς επιτροπής 

αποτελούμενης από εκπαιδευτικούς που έχουν σε πρώτη 
ή δεύτερη ανάθεση το αντίστοιχο μάθημα.Την επιτροπή 
συγκροτεί ο Διευθυντής του σχολείου από εκπαιδευ¬ 
τικούς του σχολείου και, σε περίπτωση που αυτοί δεν 
επαρκούν, οι διμελείς επιτροπές συμπληρώνονται από 
τον Διευθυντή Εκπαίδευσης με εκπαιδευτικούς όμορων 
σχολείων. Οι μαθητές αυτοί δεν εξετάζονται στα μαθή¬ 
ματα της τρίτης ομάδας (Ομάδας Γ'), αλλά για την εξαγω¬ 
γή του ετήσιου προαγωγικου ή απολυτηρίου αποτελέ¬ 
σματος συνυπολογίζεται η προφορική βαθμολογία που 
έλαβαν οι μαθητές στα μαθήματα αυτά κατά το οικείο 
διδακτικό έτος, σύμφωνα με τα οριζόμενα στο άρθρο 
12 του παρόντος διατάγματος. Αν μετά τις εξετάσεις οι 
ανωτέρω μαθητές δεν κριθούν άξιοι προαγωγής ή από¬ 
λυσης σύμφωνα με την παράγραφο 4α του άρθρου 12 
του διατάγματος αυτού, τότε επαναλαμβάνουν την τάξη. 

Άρθρο 14 

Αξιολόγηση κατ' ιδίαν διδαχθέντων και 
στρατεύσιμων μαθητών 

1. Στην κατηγορία των κατ' ιδίαν διδαχθέντων μα¬ 
θητών υπάγονται οι μαθητές που αναφέρονται στην 
παρ. 1 του άρθρου 7 του Ν. 1894/1990 (Α 110), όπως 
αντικαταστάθηκε από την παρ. 4 του άρθρου 46 του Ν. 
2413/1996 (Α 124). 

2. Οι αποφάσεις με αριθμό 24945/1973 (ΦΕΚ 314 
Β'), 48661/1974 (ΦΕΚ 607 Β'), 42373/1976 (ΦΕΚ 
652 Β'), Γ2/3922/28.12.1984 (ΦΕΚ 3 Β707.01.1985), 
Γ2/3031 /22.10.1985 (ΦΕΚ 726 Β'), Γ2/3560/25.9.1989 
(ΦΕΚ 720 Β') του Υπουργείου Παιδείας, οι οποίες καθο¬ 
ρίζουν τις παθήσεις των μαθητών που δικαιολογούν την 
υπαγωγή τους στην κατηγορία των κατ’ ιδίαν διδαχθέ- 
ντων, εξακολουθούν να ισχύουν. 

3. Ως προς τα απαιτούμενα δικαιολογητικά για την 
υπαγωγή μαθητών στην κατηγορία των κατ' ιδίαν δι- 
δαχθέντων, 

α. όταν οφείλεται σε λόγους υγείας, θα πρέπει οι γο- 
νείς-κηδεμόνεςτους ή οι ίδιοι αν είναι ενήλικες, με την 
αίτηση τους να προσκομίσουν στο σχολείο φοίτησης 
πρόσφατη σχετική ιατρική γνωμάτευση από Δημόσιο 
Νοσοκομείο, η οποία φέρει σφραγίδα από: ί) Συντονι¬ 
στή Διευθυντή Κλινικής του Εθνικού Συστήματος Υγείας 
(Ε.Σ.Υ.) ή ϋ) νόμιμα εκτελούντα χρέη Συντονιστή Διευθυ¬ 
ντή Κλινικής του Εθνικού Συστήματος Υγείας (Ε.Σ.Υ.) ή 
ίίί) Διευθυντή Πανεπιστημιακής Κλινικής ή από Δημόσιο 
Κέντρο Υγείας στην περιοχή του μαθητή, η οποία φέρει 
σφραγίδα του Διευθυντή του Κέντρου, 

β. όταν οφείλεται σε παραμονή τους στο εξωτερικό, 
ισχύει η παρ. 11 του άρθρου 5 της υπ' αριθμ. ΣΤ5/71/ 
01-12-1986 υπουργικής απόφασης (ΦΕΚ 834 Β'). 

4. Οι κατ' ιδίαν διδαχθέντες και οι στρατεύσιμοι μα¬ 
θητές εξετάζονται, κατά το πρώτο εικοσαήμερο του 
Ιουνίου, προφορικά και γραπτά σε όλα τα μαθήματα 
των Ομάδων Α' και Β' και προφορικά στα μαθήματα της 
Ομάδας Γ', πλην του μαθήματος της Φυσικής Αγωγής στο 
οποίο οι μαθητές αυτής της κατηγορίας δεν αξιολογού¬ 
νται. Ο βαθμός προαγωγής ή απόλυσης προκύπτει από 
τον μέσο όρο όλων των μαθημάτων πλην της Φυσικής 
Αγωγής. Η γραπτή εξέταση γίνεται στην ίδια εξεταστέα 
ύλη και στα ίδια θέματα με τους υπόλοιπους μαθητές 


για τα μαθήματα της Ομάδας Α'. Για την εξεταστέα ύλη 
στα μαθήματα των Ομάδων Β' και Γ' ισχύει η παρ. 4 του 
άρθρου 5 του διατάγματος αυτού. 

Η προφορική εξέταση προηγείται της γραπτής και 
σύμφωνα με πρόγραμμα που καταρτίζεται από το σχο¬ 
λείο διενεργείται ενώπιον διμελούς επιτροπής αποτε¬ 
λούμενης από εκπαιδευτικούς που έχουν σε πρώτη ή 
δεύτερη ανάθεση το αντίστοιχο μάθημα. Την επιτροπή 
συγκροτεί ο Διευθυντής του σχολείου από εκπαιδευ¬ 
τικούς του σχολείου και, σε περίπτωση που αυτοί δεν 
επαρκούν, οι διμελείς επιτροπές συμπληρώνονται από 
τον Διευθυντή Εκπαίδευσης με εκπαιδευτικούς όμορων 
σχολείων. Ο μέσος όρος των βαθμών των δύο εκπαι¬ 
δευτικών είναι ο προφορικός βαθμός του μαθητή στο 
εξεταζόμενο μάθημα. 

5. Τα γραπτά δοκίμια των μαθητών αυτών βαθμολο¬ 
γούνται και αναβαθμολογούνται με την ίδια διαδικασία 
που ακολουθείται για τα γραπτά των μαθητών της τάξης 
στην οποία υποβάλλονται σε εξέταση. 

6. Οι μαθητές αυτοί προάγονται ή απολύονται σύμφω¬ 
να με τις διατάξεις του άρθρου 12 του παρόντος διατάγ¬ 
ματος. Όσοι δεν κριθούν άξιοι προαγωγής ή απόλυσης 
στις εξετάσεις του Ιουνίου παραπέμπονται κατ' εξαίρε¬ 
ση στις επαναληπτικές εξετάσεις του Σεπτεμβρίου στα 
μαθήματα στα οποία ο βαθμός ετήσιας επίδοσης είναι 
μικρότερος από δέκα (10). Οι επαναληπτικές εξετάσεις 
του Σεπτεμβρίου διεξάγονται με τον τρόπο και τη δι¬ 
αδικασία των επαναληπτικών εξετάσεων του Ιουνίου. 

Αν και μετά τις επαναληπτικές εξετάσεις οι ανωτέρω 
μαθητές δεν κριθούν άξιοι προαγωγής ή απόλυσης σύμ¬ 
φωνα με την παράγραφο 4α του παρόντος άρθρου, τότε 
επαναλαμβάνουν την τάξη. 

7. Οι υπαγόμενοι στις διατάξεις του παρόντος άρθρου 
υποβάλλουν τα απαιτούμενα δικαιολογητικά και σχετική 
αίτηση στο οικείο σχολείο τουλάχιστον δέκα (10) ημέρες 
πριν από τη λήξη των μαθημάτων του Β' τετραμήνου. 

Άρθρο 15 

Αξιολόγηση μαθητών που προέρχονται 
από ξένα σχολεία 

1. Οι μαθητές που φοίτησαν επί δύο τουλάχιστον πλή¬ 
ρη και συνεχή διδακτικά έτη σε ξένα σχολεία που λει¬ 
τουργούν στο εξωτερικό κατά το πρώτο έτος φοίτησης 
τους σε Ελληνικό Γυμνάσιο: 

α. δεν βαθμολογούνται στα μαθήματα «Αρχαία Ελλη¬ 
νική Γλώσσα και Γραμματεία» και «Νέα Ελληνική Γλώσσα 
και Γραμματεία», 

β. εξετάζονται προφορικά στα μαθήματα «Μαθηματι¬ 
κά», «Φυσική» και «Ιστορία» τόσο κατά τη διάρκεια των 
τετραμήνων όσο και κατά τις προαγωγικές ή απολυτή¬ 
ριες εξετάσεις και 

γ. εξετάζονται προφορικά στα υπόλοιπα μαθήματα 
κατά τη διάρκεια των τετραμήνων. 

Οι ανωτέρω μαθητές προάγονται ή απολύονται: 

ί) όταν έχουν σε κάθε μάθημα βαθμό ετήσιας επίδοσης 
τουλάχιστον οκτώ (8) ή 

ϋ) όταν έχουν γενικό μέσο όρο βαθμών ετήσιας επίδο¬ 
σης τουλάχιστον έντεκα (11). 

Αν δεν πληρούνται οι παραπάνω προϋποθέσεις προ¬ 
αγωγής ή απόλυσης: 

α) οι μαθητές της Α' και Β' τάξης παραπέμπονται και 
εξετάζονται ως ανωτέρω στη δεύτερη εξεταστική πε¬ 
ρίοδο του Ιουνίου στα μαθήματα στα οποία ο βαθμός 
ετήσιας επίδοσης είναι μικρότερος από οκτώ (8). 

β) οι μαθητές της Γ' τάξης παραπέμπονται και εξετάζο¬ 
νται ως ανωτέρω στη δεύτερη εξεταστική περίοδο του 
Ιουνίου ή στην τρίτη εξεταστική περίοδο τον Σεπτέμβριο 
στα μαθήματα στα οποία ο βαθμός ετήσιας επίδοσης 
είναι μικρότερος από οκτώ (8). 

2. Οι μαθητές που φοίτησαν επί δύο τουλάχιστον 
πλήρη και συνεχή διδακτικά έτη σε ξένα σχολεία που 
λειτουργούν στο εξωτερικό κατά το δεύτερο έτος της 
φοίτησης τους σε Ελληνικό Γυμνάσιο εξετάζονται: 

α. προφορικά στο μάθημα «Αρχαία Ελληνική Γλώσσα 
και Γραμματεία» κατά τη διάρκεια των τετραμήνων με 
βαθμολογική βάση το οχτώ (8), 
β. προφορικά στο μάθημα «Νέα Ελληνική Γλώσσα και 
Γραμματεία» τόσο κατά τη διάρκεια των τετραμήνων 
όσο και κατά τις προαγωγικές ή απολυτήριες εξετάσεις 
με βαθμολογική βάση το οχτώ (8), 
γ. γραπτά στα μαθήματα «Μαθηματικά», «Φυσική» και 
«Ιστορία» τόσο κατά τη διάρκεια των τετραμήνων όσο 
και κατά τις προαγωγικές ή απολυτήριες εξετάσεις με 
βαθμολογική βάση το δέκα (10), 
δ. προφορικά στα υπόλοιπα μαθήματα κατά τη διάρ¬ 
κεια των τετραμήνων με βαθμολογική βάση το δέκα (10) 
Οι ανωτέρω μαθητές προάγονται ή απολύονται: 
ί) όταν έχουν επιτύχει στα μαθήματα «Αρχαία Ελληνική 
Γλώσσα και Γραμματεία» και «Νέα Ελληνική Γλώσσα και 
Γραμματεία» βαθμό ετήσιας επίδοσης τουλάχιστον οχτώ 
(8) και σε καθένα από τα υπόλοιπα μαθήματα βαθμό 
ετήσιας επίδοσης τουλάχιστον δέκα (10) ή 
ϋ) όταν έχουν γενικό μέσο όρο βαθμών ετήσιας επίδο¬ 
σης τουλάχιστον δώδεκα (12). 

Αν δεν πληρούνται οι παραπάνω προϋποθέσεις προ¬ 
αγωγής ή απόλυσης: 

α) οι μαθητές της Α' και Β' τάξης παραπέμπονται και 
εξετάζονται ως ανωτέρω στη δεύτερη εξεταστική πε¬ 
ρίοδο του Ιουνίου στα μαθήματα στα οποία ο βαθμός 
ετήσιας επίδοσης είναι μικρότερος από τα αριθμητικά 
όρια της περ. ί αυτής της παραγράφου. 

β) οι μαθητές της Γ' τάξης παραπέμπονται και εξετάζο¬ 
νται ως ανωτέρω στη δεύτερη εξεταστική περίοδο του 
Ιουνίου ή στην τρίτη εξεταστική περίοδο τον Σεπτέμβριο 
στα μαθήματα στα οποία ο βαθμός ετήσιας επίδοσης 
είναι μικρότερος από τα αριθμητικά όρια της περ. ί αυτής 
της παραγράφου. 

Οι μαθητές αυτοί μετά το δεύτερο έτος της φοίτη¬ 
σης τους στο Ελληνικό Γυμνάσιο βαθμολογούνται και 
προάγονται ή απολύονται, όπως προβλέπεται από τις 
διατάξεις του παρόντος διατάγματος για τους μαθητές 
της ημεδαπής. 

3. Οι μαθητές που φοίτησαν για ένα τουλάχιστον πλή¬ 
ρες διδακτικό έτος σε ξένα σχολεία που λειτουργούν 

στο εξωτερικό κατά το πρώτο έτος της φοίτησης τους 
σε Ελληνικό Γυμνάσιο εξετάζονται: 

α. προφορικά στο μάθημα «Αρχαία Ελληνική Γλώσσα 
και Γραμματεία» κατά τη διάρκεια των τετραμήνων με 
βαθμολογική βάση το οχτώ (8), 


β. προφορικά στο μάθημα «Νέα Ελληνική Γλώσσα και 
Γραμματεία» τόσο κατά τη διάρκεια των τετραμήνων 
όσο και κατά τις προαγωγικές ή απολυτήριες εξετάσεις 
με βαθμολογική βάση το οχτώ (8), 
γ. γραπτά στα μαθήματα «Μαθηματικά», «Φυσική» και 
«Ιστορία» τόσο κατά τη διάρκεια των τετραμήνων όσο 
και κατά τις προαγωγικές ή απολυτήριες εξετάσεις με 
βαθμολογική βάση το δέκα (10). 

δ. προφορικά στα υπόλοιπα μαθήματα κατά τη διάρ¬ 
κεια των τετραμήνων με βαθμολογική βάση το δέκα (10) 
Οι ανωτέρω μαθητές προάγονται ή απολύονται: 
ί) όταν έχουν επιτύχει στα μαθήματα «Αρχαία Ελληνική 
Γλώσσα και Γραμματεία» και «Νέα Ελληνική Γλώσσα και 
Γραμματεία» βαθμό ετήσιας επίδοσης τουλάχιστον οχτώ 
(8) και σε καθένα από τα υπόλοιπα μαθήματα βαθμό 
ετήσιας επίδοσης τουλάχιστον δέκα (10) ή 
ϋ) όταν έχουν γενικό μέσο όρο βαθμών ετήσιας επίδο¬ 
σης τουλάχιστον δώδεκα (12). 

Αν δεν πληρούνται οι παραπάνω προϋποθέσεις προ¬ 
αγωγής ή απόλυσης: 

α) οι μαθητές της Α' και Β' τάξης παραπέμπονται και 
εξετάζονται ως ανωτέρω στη δεύτερη εξεταστική πε¬ 
ρίοδο του Ιουνίου στα μαθήματα στα οποία ο βαθμός 
ετήσιας επίδοσης είναι μικρότερος από τα αριθμητικά 
όρια της περ. ί αυτής της παραγράφου. 

β) οι μαθητές της Γ' τάξης παραπέμπονται και εξετάζο¬ 
νται ως ανωτέρω στη δεύτερη εξεταστική περίοδο του 
Ιουνίου ή στην τρίτη εξεταστική περίοδο τον Σεπτέμβριο 
στα μαθήματα στα οποία ο βαθμός ετήσιας επίδοσης 
είναι μικρότερος από τα αριθμητικά όρια της περ. ί αυτής 
της παραγράφου. 

Οι μαθητές αυτοί μετά το πρώτο έτος φοίτησης τους 
στο Ελληνικό Γυμνάσιο εξετάζονται, βαθμολογούνται και 
προάγονται ή απολύονται, όπως προβλέπεται από τις 
διατάξεις του παρόντος διατάγματος για τους μαθητές 
της ημεδαπής. 

4. Στους αποφοίτους του άρθρου αυτού χορηγείται 
απολυτήριο Γυμνασίου, στο οποίο αναγράφεται ότι 
χορηγήθηκε σύμφωνα με τις διατάξεις του παρόντος 
άρθρου. 

Άρθρο 16 

Ανακεφαλαιωτική εξέταση στο μάθημα της 

«Νέας Ελληνικής Γλώσσας και Γραμματείας» 

Οι δύο κλάδοι της Νέας Ελληνικής Γλώσσας και Γραμ¬ 
ματείας (Γλωσσική Διδασκαλία και Νεοελληνική Λογοτε¬ 
χνία) εξετάζονται την ίδια μέρα και η συνολική διάρκεια 
της εξέτασης είναι τρεις ώρες. Τα θέματα δίνονται και 
οι απαντήσεις αναπτύσσονται σε ξεχωριστό φύλλο για 
καθέναν από τους δύο κλάδους και αποδίδεται διακριτός 
βαθμός για καθέναν από αυτούς. 

Ειδικότερα: 

Α. Στον κλάδο της Γλωσσικής Διδασκαλίας 
Οι μαθητές/τριες εξετάζονται σε κείμενο γραπτό που 
διανέμεται φωτοτυπημένο, προερχόμενο από πηγές 
έντυπες ή ηλεκτρονικές και το οποίο είναι δυνατόν να 
συνοδεύεται από εικόνα, γράφημα κ.τ.λ. Το κείμενο θα 
πρέπει να είναι παρεμφερές και όχι να ταυτίζεται με 
κάποιο από αυτά που διδάχθηκαν στη διάρκεια της 

σχολικής χρονιάς, να ανταττοκρίνεται στην αντιληπτική 
ικανότητα των μαθητών/τριών της συγκεκριμένης τάξης 
και να σχετίζεται με τις θεματικές ενότητες τις οποίες 
πραγματεύτηκαν οι μαθητές/τριες στη διάρκεια του 
σχολικού έτους. 

Το κείμενο πρέπει να συνοδεύεται από σύντομο εισα¬ 
γωγικό σημείωμα όπου δηλώνονται ο συντάκτης του, η 
χρονολογία και το μέσο δημοσίευσης του και όποια άλλη 
πληροφορία για τη συγκυρία δημοσίευσης και το κοινω- 
νικοπολιτικό πλαίσιο δημιουργίας του κρίνεται αναγκαία 
από τον/την εκπαιδευτικό. Οι μαθητές/τριες καλούνται 
να απαντήσουν σε τρία (03) θέματα. 

1. Το πρώτο θέμα αναφέρεται στην κατανόηση του 
κειμένου και του επικοινωνιακού πλαισίου στο οποίο 
εντάσσεται. Με αυτό το θέμα ελέγχεται η ικανότητα των 
μαθητών/τριών είτε να εντοπίζουν και να παρουσιάζουν 
τις πληροφορίες που περιέχονται στο κείμενο, είτε να 
επισημαίνουν το επικοινωνιακό πλαίσιο του (τον πομπό, 
τον/τους δέκτη/ες, το μέσο επικοινωνίας, τον σκοπό για 
τον οποίο γράφτηκε) είτε να αναγνωρίζουν το βασικό 
μήνυμα του και να το συσχετίζουν με τις περιστάσεις 
επικοινωνίας είτε να σχολιάζουν χωρία του είτε να εξε¬ 
τάζουν τον τρόπο με τον οποίο «συνομιλεί» το κείμενο 
με το σκίτσο, τη φωτογραφία κ.τ.λ. που το συνοδεύει. 

Το συγκεκριμένο θέμα βαθμολογείται με έξι (06) μο¬ 
νάδες. 

2. Το δεύτερο θέμα αναφέρεται σε ζητήματα δομής και 
γλώσσας του κειμένου και με αυτό το θέμα ελέγχεται η 
ικανότητα των μαθητών/τριών 

α) είτε να αναγνωρίζουν τη δομή ολόκληρου του κει¬ 
μένου ή τη δομή και τον τρόπο ανάπτυξης μιας παραγρά¬ 
φου είτε να αποδίδουν με πλαγιότιτλους ή με τη μορφή 
διαγράμματος τη νοηματική αλληλουχία του κειμένου 
είτε να εντοπίζουν τις διαρθρωτικές λέξεις/φράσεις που 
βοηθούν στη συνοχή του κειμένου είτε να διακρίνουν 
στο κείμενο σημεία όπου υπάρχει περιγραφή, αφήγηση, 
επιχειρηματολογία 

ή/και 

β) είτε να εξηγούν τη συνεισφορά της γραμματικοσυ- 
ντακτικής δομής κάποιου χωρίου στο νόημα του (π.χ. η 
χρήση της παθητικής σύνταξης αντί της ενεργητικής) 
είτε να αναγνωρίζουν τη λειτουργία των μορφοσυντακτι- 
κών δομών (π.χ. η επιλογή να χρησιμοποιηθεί ιστορικός 
ενεστώτας αντί του αορίστου κ.ά.) είτε να μετασχηματί¬ 
ζουν, λαμβάνοντας υπόψη τις περιστάσεις επικοινωνίας, 
λέξεις ή φράσεις ή απόσπασμα του κειμένου ως προς 
την μορφολογία ή ως προς τη σύνταξη ή ως προς τη 
σημασιολογία/το λεξιλόγιο ή ως προς τα σημεία στίξης 
ή ως προς το ύφος του κειμένου. 

Το συγκεκριμένο θέμα βαθμολογείται με τέσσερις (04) 
μονάδες. 

3. Το τρίτο θέμα αναφέρεται στην παραγωγή γραπτού 
λόγου. Ζητείται από τους/τις μαθητές/τριες να συντά¬ 
ξουν ένα κείμενο που να ανταποκρίνεται στη γλωσσι¬ 
κή τους εμπειρία, το είδος του οποίου καθορίζεται με 
σαφήνεια, ενταγμένο σε επικοινωνιακό πλαίσιο, με το 
οποίο κρίνουν ή σχολιάζουν σημεία του κειμένου που 
τους έχει δοθεί ή αναπτύσσουν προσωπικές απόψεις, 
παίρνοντας αφορμή από το κείμενο. Με το κείμενο αυτό 
ελέγχονται τα εξής: 


α) ο βαθμός προσαρμογής στις παραμέτρους της επι¬ 
κοινωνίας (πομπός, μήνυμα, δέκτης, ύφος) 
β) ο βαθμός μορφολογικής επάρκειας (ορθογραφία, 
στίξη, ορθές γραμματικές και συντακτικές δομές) 
γ) ο βαθμός δομικής επάρκειας 
δ) ο βαθμός νοηματικής επάρκειας (κατά πόσον διαθέ¬ 
τει το κείμενο τις απαραίτητες πληροφορίες, κατάλληλη 
επιχειρηματολογία κ.τ.λ.) 

ε) ο βαθμόςτήρησηςτων χαρακτηριστικών του κειμε- 
νικού είδους στο οποίο ανήκει. 

Η έκταση του κειμένου που καλούνται να παραγάγουν 
μπορεί να κινείται μεταξύ διακοσίων (200) και τριακο- 
σίων (300) λέξεων, ανάλογα με την τάξη των μαθητών/ 
τριών.Το συγκεκριμένο θέμα βαθμολογείται με δέκα (10) 
μονάδες. 

Β. Στον κλάδο της Νεοελληνικής Λογοτεχνίας 
Το κείμενο (ποιητικό ή πεζό) που δίνεται στους/στις 
μαθητές/τριες επιλέγεται μεταξύ των κειμένων που 
έχουν μελετηθεί στην τάξη. Στην Γ' τάξη υπάρχει και η 
δυνατότητα να επιλεγεί άγνωστο κείμενο, ομοειδές ή 
ομόθεμο με τα κείμενα που μελετήθηκαν. Το κείμενο 
πρέπει να συνοδεύεται από σύντομο εισαγωγικό σημείω¬ 
μα όπου δηλώνονται ο/η λογοτέχνης, ο τίτλος του βιβλί¬ 
ου, η χρονολογία έκδοσης και όποια άλλη πληροφορία 
(π.χ. ιστορικό πλαίσιο κ.ά.) κρίνεται αναγκαία από τον/ 
την εκπαιδευτικό. Επίσης, το κείμενο είναι δυνατόν να 
συνοδεύεται από εικόνα. 

1. Το πρώτο θέμα αναφέρεται στην κατανόηση του 
κειμένου και με αυτό ελέγχεται η ικανότητα των μαθη¬ 
τών/τριών 

α) είτε να εντοπίζουν στο κείμενο (πεζό ή ποιητικό) 
ορισμένες πληροφορίες, όπως τα πρόσωπα, τον χώρο, 
τον χρόνο, το σκηνικό, το κοινωνικό πλαίσιο, το πρόβλη¬ 
μα που απασχολεί τα πρόσωπα, κατευθύνει τη δράση 
τους κ.τ.λ., τεκμηριώνονταςτην άποψη τους με στοιχεία 
του κειμένου, 

β) είτε να αναγνωρίζουν τα βασικά θέματα ή τις ιδέες 
που απασχολούν τον/τη λογοτέχνη και τη στάση που 
υιοθετεί απέναντι σε αυτά/αυτές, τεκμηριώνοντας την 
άποψη τους με στοιχεία του κειμένου, 
γ) είτε να αναλύουν κάποιον από τους χαρακτήρες (κί¬ 
νητρα, αξίες, επιλογές κ.τ,λ.), τεκμηριώνοντας την άποψη 
τους με στοιχεία του κειμένου, 
δ) είτε να εξετάζουν τον τρόπο με τον οποίο «συνομι¬ 
λεί» το κείμενο με την εικόνα που το συνοδεύει. 

Το συγκεκριμένο θέμα βαθμολογείται με έξι (06) μο¬ 
νάδες. 

2. Το δεύτερο θέμα αναφέρεται σε ζητήματα δομής και 
γλώσσας του κειμένου και με αυτό ελέγχεται η ικανότητα 
των μαθητών 

α) είτε να αναγνωρίζουν τη διάκριση ανάμεσα στο πε¬ 
ριεχόμενο (τι λέει το κείμενο) και στις επιλογές ως προς 
τη μορφή (πώς το λέει το κείμενο), επισημαίνοντας βα¬ 
σικά στοιχεία οργάνωσης της αφηγηματικής πλοκής ή 
της ποιητικής γραφής, 

β) είτε να εντοπίζουν μέσα στο κείμενο συγκεκριμέ¬ 
νους δείκτες (π.χ. αφηγηματικούς τρόπους, αφηγηματι¬ 
κές τεχνικές, σχήματα λόγου κ.ά.) και να σχολιάζουν τον 
λειτουργικό τους ρόλο, 

γ) είτε να επισημαίνουν και να αξιολογούν ως προς 
το αποτέλεσμα που έχουν για τον αναγνώστη μαθητή/ 
την αναγνώστρια μαθήτρια οι γλωσσικές και υφολογικές 
επιλογές του/της λογοτέχνη. 

Το συγκεκριμένο θέμα βαθμολογείται με έξι (06) μο¬ 
νάδες. 

3.Το τρίτο θέμα αναφέρεται στην παραγωγή γραπτού 
λόγου και απορρέει από το κείμενο. Προτείνονται ένα 
θέμα αναγνωστικής ανταπόκρισης και ένα θέμα δημι¬ 
ουργικής γραφής και κάθε μαθητής/τρια επιλέγει ένα 
από τα δυο. 

I. Όσον αφορά την αναγνωστική ανταπόκριση ελέγ¬ 
χεται η ικανότητα των μαθητών/τριών 

α) είτε να σχολιάζουν ιδέες, αξίες, στάσεις, πράξεις και 
συμπεριφορές που αναδεικνύονται στο κείμενο τεκμη¬ 
ριώνοντας την άποψη τους με στοιχεία του κειμένου και 
του εισαγωγικού σημειώματος, 

β) είτε να συγκρίνουν ιδέες, αξίες, στάσεις, πράξεις 
και συμπεριφορές που αναδεικνύονται στο κείμενο με 
αντίστοιχες του σήμερα, 

γ) είτε να συσχετίσουν ιδέες, αξίες, στάσεις, πράξεις 
και συμπεριφορές που αναδεικνύονται στο κείμενο με 
προσωπικές εμπειρίες, βιώματα, συναισθήματα κ.τ.λ. 

II. Όσον αφορά τη δημιουργική γραφή, οι μαθητές/ 
τριες καλούνται: α) είτε να αναδιηγηθούν τμήμα της ιστο¬ 
ρίας από την οπτική γωνία συγκεκριμένου ήρωα (π.χ. με 
μορφή ημερολογίου, επιστολής κ.τ.λ.), β) είτε να αλλά¬ 
ξουν ή να συμπληρώσουν δημιουργικά το αρχικό κείμε¬ 
νο (π.χ. με τη δημιουργία νέας σκηνής ή διαλόγων, την 
εισαγωγή στοιχείων περιγραφής ή σχολίων ή οπτικών, 
ακουστικών και άλλων εικόνων κ.ά.), γ) είτε να διατυπώ¬ 
σουν σκέψεις και να εκφράσουν συναισθήματα που τους 
ενεργοποιεί η ανάγνωση του λογοτεχνικού κειμένου σε 
ένα νέο κείμενο το οποίο υιοθετεί τα χαρακτηριστικά 
κειμενικού είδους (ποιητικού ή πεζού) που ορίζεται από 
τον/την εκπαιδευτικό. Με το κείμενο αυτό: 

α) ως προς το περιεχόμενο ελέγχεται η ικανότητα των 
μαθητών/τριών να αξιοποιούν με τρόπο ευρηματικό τα 
δεδομένατου κειμένου. 

β) ως προς τη δομή ελέγχεται ο βαθμός ανταπόκρι¬ 
σης του μαθητικού κειμένου στο κειμενικό είδος που 
ζητείται. 

γ) ως προς τη μορφή ελέγχονται το ύφος (επιλογή 
κατάλληλου λεξιλογίου, ιδιωματισμών, σύνταξης που 
υπηρετούν τον σκοπό του κειμένου και ταιριάζουν στο 
κειμενικό είδος και το επικοινωνιακό πλαίσιο) και η χρή¬ 
ση της γλώσσας (ορθογραφία, σύνταξη, σαφήνεια στη 
διατύπωση, στίξη κ.τ.λ.) 

Η έκταση του κειμένου που καλούνται να παραγάγουν 
οι μαθητές/τριες μπορεί να κινείται μεταξύ εκατό (100) 
και διακοσίων (200) λέξεων. Η συγκεκριμένη ερώτηση 
βαθμολογείται με οκτώ (08) μονάδες. 

Άρθρο 17 

Αξιόλογη ση στις ξένες γλώσσες 

1. Για την αξιολόγηση της επίδοσης στις ξένες γλώσσες 
κατά τη διάρκεια των τετραμήνων ελέγχεται η ικανότητα 
των μαθητών/τριών: 

α) να κατανοούν γραπτό λόγο διατυπωμένο στην ξένη 
γλώσσα και να απαντούν σε σχετικά ερωτήματα επιλο¬ 


γής που τίθενται στην ξένη γλώσσα ή, στην περίπτωση 
που επιδιώκεται ο έλεγχος δεξιοτήτων αναγνωστικής 
διαγλωσσικής διαμεσολάβησης, στην ελληνική γλώσσα 

β) να κάνουν τις ορθές και κατάλληλες γλωσσικές 
επιλογές με βάση το συγκείμενο και γενικότερα την 
περίσταση επικοινωνίας, αποδεικνύοντας πως έχουν 
αναπτύξει γλωσσική επίγνωση ανάλογη με το επίπεδο 
γλωσσομάθειας τους 

γ) να κατανοούν προφορικό λόγο διατυπωμένο στην 
ξένη γλώσσα και να απαντούν στην ξένη γλώσσα σε ερω¬ 
τήσεις επί του προφορικού κειμένου 

δ) να παραγάγουν γραπτά συνεχή ή ασυνεχή κείμενα 
στην ξένη γλώσσα, είτε με αφορμή οπτικά ή/και λεκτικά 
ερεθίσματα στην ξένη γλώσσα είτε με αφορμή κείμενο 
ή φράσεις στην ελληνική γλώσσα για τον έλεγχο δεξιο¬ 
τήτων γραπτής διαγλωσσικής διαμεσολάβησης. 

2. Στην περίπτωση που απαιτείται γραπτή ανακεφαλαι¬ 
ωτική εξέταση για την προαγωγή ή την απόλυση μαθη- 
τή/τριας, τα θέματα της εξέτασης για κάθε ενότητα δια¬ 
φοροποιούνται ανάλογα με το επίπεδο γλωσσομάθειας 
των μαθητών στην εξεταζόμενη ξένη γλώσσα. Τα προς 
εξέταση επίπεδα γλωσσομάθειας, τα οποία είναι σύμφω¬ 
να με την εξάβαθμη κλίμακα του Συμβουλίου της Ευρώ¬ 
πης όπως αυτά περιγράφονται στο Ενιαίο Πρόγραμμα 
Σπουδών Ξένων Γλωσσών (ΕΠΣ-ΞΓ) για την υποχρεωτική 
εκπαίδευση, είναι τα εξής: Α1, Α2, Β1 και Β2. 

3. Οι ανακεφαλαιωτικές εξετάσεις κάθε γλώσσας και 
κάθε επιπέδου γλωσσομάθειας αποσκοπούν στον έλεγ¬ 
χο των εξής ικανοτήτων των μαθητών/τριών: 

1) Κατανόησης γραπτού λόγου και γλωσσικής επίγνω¬ 
σης 

2) Κατανόησης προφορικού λόγου 

3) Παραγωγής γραπτού λόγου και γραπτής διαμεσο- 
λάβησης 

Η κάθε εξέταση βαθμολογείται με άριστα τις 20 μονά¬ 
δες, που κατανέμονται στις τρεις ενότητες της εξέτασης 
ως εξής: 


Κατανόηση γραπτού λόγου και γλωσσική επίγνωση 

8 

Κατανόηση προφορικού λόγου 

4 

Παραγωγή γραπτού λόγου και 
γραπτής διαμεσολάβησης 

8 


Επισήμανση: Η γραπτή διαμεσολάβηση ελέγχεται από 
το επίπεδο Β1. 

Συγκεκριμένα οι προδιαγραφές για τις εξετάσεις στα 
επίπεδα γλωσσομάθειας από ΑΙ έως Β2 είναι οι εξής: 

Επίπεδο Α1 (Α1-/Α1/Α1+) 

Α) Κατανόηση γραπτού λόγου και γλωσσική επίγνωση 

Οι εξεταζόμενοι/ες καλούνται να ανταποκριθούν σε 
συνολικά τέσσερις (4) δοκιμασίες: 

αα) Δύο δοκιμασίες κατανόησης γραπτού λόγου, κα¬ 
θεμιά από τις οποίες στηρίζεται σε ένα ή περισσότερα 
αδίδακτα κείμενα συνολικής έκτασης εβδομήντα (70) 
λέξεων περίπου. Κάθε δοκιμασία περιλαμβάνει διαφορε¬ 
τικό κειμενικό είδος από το οποίο έλκονται πέντε (5) ερω¬ 
τήματα τύπου «επιλογή» που αποσκοπούν στον έλεγχο 
της κατανόησης γενικών και επιμέρους νοημάτων. Τα 
κείμενα που επιλέγονται για αυτό το επίπεδο είναι πολυ- 
τροπικά, εκφράζονται με απλές λέξεις, απλές γραμματι¬ 
κές δομές και σχετίζονται με προσωπικά στοιχεία, οικείες 

καθημερινές πρακτικές, απλές κοινωνικές καταστάσεις 
και ανάγκες. Ενδεικτικά κειμενικά είδη για αυτό το επίπε¬ 
δο είναι: ανακοίνωση, αφίσα, γράμμα, προσωπική μαρτυ¬ 
ρία, καρτποστάλ, κατάλογος εστιατορίου, σημείωμα.Τα 
πέντε ερωτήματα της κάθε δοκιμασίας (δέκα και για τις 
δυο δοκιμασίες) τίθενται στην ξένη γλώσσα, αλλά είναι 
δυνατόν σε αυτό το επίπεδο να τεθούν και στην ελληνική 
γλώσσα για τον έλεγχο δεξιοτήτων της αναγνωστικής 
διαγλωσσικής διαμεσολάβησης. Κάθε απάντηση αξιο¬ 
λογείται με 0,4 της μονάδας (10 χ 0,4 = 4). 

αβ) Μία (1) δοκιμασία γλωσσικής επίγνωσης η οποία 
περιλαμβάνει πέντε (5) ερωτήματα τύπου «επιλογή» που 
αποσκοπούν στον έλεγχο της λεξιλογικής ικανότητας, δη¬ 
λαδή της ικανότητας να χρησιμοποιεί ο εξεταζόμενος τις 
σωστές και κατάλληλες για την επικοινωνιακή περίστα¬ 
ση λέξεις. Τα ερωτήματα δεν έλκονται απαραίτητα από 
τα προς κατανόηση κείμενα της παραγράφου αα. Κάθε 
απάντηση αξιολογείται με 0,3 της μονάδας (5 χ 0,3 = 1,5). 

αγ) Μια (1) δοκιμασία η οποία περιλαμβάνει πέντε (5) 
ερωτήματα τύπου «συμπλήρωση» που αποσκοπούν 
στον έλεγχο της γραμματικής ικανότητας, δηλαδή της 
ικανότητας να χρησιμοποιεί ο εξεταζόμενος τις σωστές 
και κατάλληλες για την επικοινωνιακή περίσταση γλωσ¬ 
σικές δομές.Τα ερωτήματα δεν έλκονται απαραίτητα από 
τα προς κατανόηση κείμενα της παραγράφου αα. Κάθε 
απάντηση αξιολογείται με 0,5 της μονάδας (5 χ 0,5 = 2,5). 
Β) Κατανόηση προφορικού λόγου 
Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες, καθεμία από τις οποίες στη¬ 
ρίζεται σε ένα ή περισσότερα αδίδακτα (ηχητικά) κείμενα 
συνολικής διάρκειας ενός έως δύο (1 -2) λεπτών. Η μία εκ 
των δύο δοκιμασιών περιλαμβάνει πέντε (5) ερωτήμα¬ 
τα τύπου «επιλογή» και η δεύτερη πέντε (5) ερωτήματα 
τύπου «συμπλήρωση» που αποσκοπούν στον έλεγχο 
της κατανόησης γενικών και επιμέρους νοημάτων και 
τίθενται στην ξένη γλώσσα. Οι εξεταζόμενοι/ες ακούν 
τα κείμενα δύο (2) φορές. Κάθε απάντηση αξιολογείται 
με 0,4 της μονάδας (10 χ 0,4 = 4). 

Τα ηχητικά κείμενα που επιλέγονται για αυτό το επί¬ 
πεδο έχουν απλές γραμματικές δομές, απλό λεξιλόγιο, 
τυποποιημένες εκφράσεις και αφορούν πληροφορίες 
για καθημερινά ζητήματα και ανάγκες (σε οικογενειακό, 
κοινωνικό ή εκπαιδευτικό περιβάλλον). Ενδεικτικά, τα 
ηχητικά κείμενα μπορεί να είναι: Σύντομοι διάλογοι, με¬ 
μονωμένες φράσεις, μηνύματα, προσωπικές μαρτυρίες, 
ανακοινώσεις. Η ομιλία είναι απολύτως ευκρινής και η 
άρθρωση καθαρή, ώστε να επιτυγχάνεται η κατανόηση 
γενικών και επιμέρους πληροφοριών του/των κειμένου/ 
ων. 

Για την ακρόαση του ηχητικού κειμένου αξιοποιείται 
συσκευή αναπαραγωγής ήχου, όπως Η/Υ ή ρώγθΓ. Σε 
περίπτωση αδυναμίας χρήσης των παραπάνω, τα διαβά¬ 
ζει ο/η εκπαιδευτικός με φυσικότητα. 

Γ) Παραγωγή γραπτού λόγου 

Οι εξεταζόμενοι/ες καλούνται να ανταποκριθούν σε 
συνολικά δύο (2 )δοκιμασίες: 

γα) Μία (1) δοκιμασία η οποία συνίσταται στη συμπλή¬ 
ρωση ενός έως πέντε (1-5) ημιτελών σύντομων κειμέ¬ 
νων, όπως ερωτηματολόγιο, κουίζ, φυλλάδιο, διάλογοι 
σε κόμικ, λεζάντες, κ.τ.λ. Οι προς συμπλήρωση λέξεις 


δεν ξεπερνούν τις τριάντα (30). Η δοκιμασία αξιολογείται 
με τρεις (3) βαθμολογικές μονάδες κατ' ανώτατο όριο. 

γβ) Μία (1) δεύτερη δοκιμασία η οποία συνίσταται στη 
σύνταξη σύντομου κειμένου, όπως σημείωμα σε φίλο ή 
γνωστό, ηλεκτρονικό μήνυμα, καρτ-ποστάλ, πρόσκληση, 
κ.τ.λ., στο οποίο δίνουν ή ζητούν απλές πληροφορίες 
(για τον εαυτό τους, την οικογένεια, τους φίλους και γνω¬ 
στούς τους). Η έκταση του παραγόμενου κειμένου είναι 
πενήντα (50) περίπου λέξεις. Η δοκιμασία αξιολογείται 
με πέντε (5) βαθμολογικές μονάδες κατ' ανώτατο όριο. 
Επίπεδο Α2 (Α2-/Α2/Α2+) 

Α) Κατανόηση γραπτού λόγου και γλωσσική επίγνωση 
Οι εξεταζόμενοι/ες καλούνται να ανταποκριθούν σε 
συνολικά τέσσερις (4) δοκιμασίες: 

αα) Δύο δοκιμασίες κατανόησης γραπτού λόγου, κα¬ 
θεμία από τις οποίες στηρίζεται σε ένα ή περισσότερα 
αδίδακτα κείμενα συνολικής έκτασης εκατό (100) λέξε¬ 
ων περίπου. Κάθε δοκιμασία περιλαμβάνει διαφορετικό 
κειμενικό είδος από το οποίο έλκονται πέντε (5) ερωτή¬ 
ματα τύπου «επιλογή» που αποσκοπούν στον έλεγχο 
της κατανόησης γενικών και επιμέρους νοημάτων. Τα 
κείμενα που επιλέγονται για αυτό το επίπεδο είναι πο- 
λυτροπικά, εκφράζονται με απλές λέξεις, απλές γραμ¬ 
ματικές δομές και σχετίζονται με προσωπικά στοιχεία, 
οικείες καθημερινές πρακτικές, απλές κοινωνικές κατα¬ 
στάσεις και ανάγκες. Ενδεικτικά κειμενικά είδη για αυτό 
το επίπεδο είναι: αγγελία, βιογραφικό, διαφήμιση, είδη¬ 
ση, προσωπική μαρτυρία, ευχετήρια κάρτα, εικονογρα¬ 
φημένη ιστορία, σημείωμα, θιτιθΝ. Τα πέντε ερωτήματα 
της κάθε δοκιμασίας (δέκα και για τις δυο δοκιμασίες) 
τίθενται στην ξένη γλώσσα, αλλά είναι δυνατόν σε αυτό 
το επίπεδο να τεθούν και στην ελληνική γλώσσα για τον 
έλεγχο δεξιοτήτων της αναγνωστικής διαγλωσσικής δι- 
αμεσολάβησης. Κάθε απάντηση αξιολογείται με 0,4 της 
μονάδας (10 χ 0,4 = 4). 

αβ) Μία (1) δοκιμασία γλωσσικής επίγνωσης η οποία 
περιλαμβάνει πέντε (5) ερωτήματα τύπου «επιλογή» που 
αποσκοπούν στον έλεγχο της λεξιλογικής ικανότητας -δη¬ 
λαδή της ικανότητας να χρησιμοποιεί ο εξεταζόμενος τις 
σωστές και κατάλληλες για την επικοινωνιακή περίστα¬ 
ση λέξεις. Τα ερωτήματα δεν έλκονται απαραίτητα από 
τα προς κατανόηση κείμενα της παραγράφου αα. Κάθε 
απάντηση αξιολογείται με 0,3 της μονάδας (5 χ 0,3 = 1,5). 

αγ) Μια (1) δοκιμασία η οποία περιλαμβάνει πέντε (5) 
ερωτήματα τύπου «συμπλήρωση» που αποσκοπούν 
στον έλεγχο της γραμματικής ικανότητας -δηλαδή της 
ικανότητας να χρησιμοποιεί ο εξεταζόμενος τις σωστές 
και κατάλληλες για την επικοινωνιακή περίσταση γλωσ¬ 
σικές δομές.Τα ερωτήματα δεν έλκονται απαραίτητα από 
τα προς κατανόηση κείμενα της παραγράφου αα. Κάθε 
απάντηση αξιολογείται με 0,5 της μονάδας (5 χ 0,5 = 2,5). 
Β) Κατανόηση προφορικού λόγου 
Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες καθεμία από τις οποίες στη¬ 
ρίζεται σε ένα ή περισσότερα αδίδακτα (ηχητικά) κείμενα 
που συνολικά διαρκούν ενάμισι έως δύο (1,5 - 2) λεπτά. Η 
μία εκ των δύο δοκιμασιών περιλαμβάνει πέντε (5) ερω¬ 
τήματα τύπου «επιλογή» και η δεύτερη πέντε (5) ερω¬ 
τήματα τύπου «συμπλήρωση» που αποσκοπούν στον 
έλεγχο της κατανόησης γενικών και επιμέρους νοημάτων 

και τίθενται στην ξένη γλώσσα. Οι εξεταζόμενοι/ες ακούν 
τα κείμενα δύο (2) φορές. Κάθε απάντηση αξιολογείται 
με 0,4 της μονάδας (10 χ 0,4 = 4). 

Τα ηχητικά κείμενα έχουν απλές λεξικογραμματικές 
δομές, φράσεις και λέξεις υψηλής συχνότητας που σχε¬ 
τίζονται με περιοχές άμεσης προσωπικής συνάφειας 
(π.χ. πολύ στοιχειώδεις προσωπικές και οικογενειακές 
πληροφορίες, αγορές, τοπική γεωγραφία, εργασία). Εν¬ 
δεικτικά, τα ηχητικά κείμενα είναι: Σύντομοι διάλογοι, μη¬ 
νύματα, προσωπικές μαρτυρίες, ανακοινώσεις. Η ομιλία 
είναι απολύτως ευκρινής και η άρθρωση καθαρή, ώστε 
να επιτυγχάνεται η κατανόηση του κύριου μηνύματος 
και των επιμέρους πληροφοριών. 

Για την ακρόαση του ηχητικού κειμένου αξιοποιείται 
συσκευή αναπαραγωγής ήχου, όπως Η/Υ ή ρΙθγθΓ. Σε 
περίπτωση αδυναμίας χρήσης των παραπάνω, τα διαβά¬ 
ζει ο/η εκπαιδευτικός με φυσικότητα. 

Γ) Παραγωγή γραπτού λόγου 

Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες: 

γα) Μία (1) δοκιμασία η οποία συνίσταται στη συμπλή¬ 
ρωση ενός έως πέντε (1-5) σύντομων κειμένων, όπως 
αφίσα, ερωτηματολόγιο, φυλλάδιο, διάλογοι σε κόμικ, 
λεζάντες, κ.τ.λ. Οι προς συμπλήρωση λέξεις δεν ξεπερ¬ 
νούν τις σαράντα (40). Το προς συμπλήρωση κείμενο 
αξιολογείται με τρεις (3) βαθμολογικές μονάδες κατ’ 
ανώτατο όριο. 

γβ) Μία (1) δεύτερη δοκιμασία η οποία συνίσταται στη 
σύνταξη σύντομου κειμένου, όπως σημείωμα σε φίλο ή 
γνωστό, ηλεκτρονικό μήνυμα, καρτ-ποστάλ, πρόσκληση, 
κ.τ.λ., στο οποίο δίνουν ή ζητούν απλές πληροφορίες 
(για τον εαυτό τους, την οικογένεια, τους φίλους και 
γνωστούς τους). Η έκταση του παραγόμενου κειμένου 
είναι εξήντα (60) περίπου λέξεις.Το παραγόμενο κείμενο 
αξιολογείται με πέντε (5) βαθμολογικές μονάδες κατ' 
ανώτατο όριο. 

Επίπεδο Β1 (Β1-/Β1/Β1+) 

Α) Κατανόηση γραπτού λόγου και γλωσσική επίγνωση 

Οι εξεταζόμενοι/ες καλούνται να ανταποκριθούν σε 
συνολικά 4 δοκιμασίες: 

αα) Δύο δοκιμασίες κατανόησης γραπτού λόγου, κα¬ 
θεμιά από τις οποίες στηρίζεται σε ένα ή περισσότερα 
αδίδακτα κείμενα συνολικής έκτασης εκατόν πενήντα 
(150) λέξεων περίπου. Κάθε δοκιμασία περιλαμβάνει δι¬ 
αφορετικό κειμενικό είδος από το οποίο έλκονται πέντε 
(5) ερωτήματα τύπου «επιλογή» που αποσκοπούν στον 
έλεγχο της κατανόησης γενικών και επιμέρους νοημά¬ 
των. Τα κείμενα που επιλέγονται για αυτό το επίπεδο 
σχετίζονται με κοινωνικά θέματα, ζητήματα εργασίας, εκ¬ 
παίδευσης, ψυχαγωγίας, όπως άρθρα εφημερίδων, γρα¬ 
πτές αναφορές καταστάσεων και γεγονότων, φυλλάδια 
με διαφόρων τύπων πληροφορίες και άλλα έντυπα και 
κείμενα από ποικίλες κυρίως ηλεκτρονικές πηγές, αξιο- 
ποιώντας την ψηφιακή τεχνολογία.Τα πέντε ερωτήματα 
της κάθε δοκιμασίας (δέκα και για τις δυο δοκιμασίες) 
τίθενται στην ξένη γλώσσα. Κάθε απάντηση αξιολογείται 
με 0,4 της μονάδας (10 χ 0,4 = 4). 

αβ) Μία (1) δοκιμασία γλωσσικής επίγνωσης η οποία 
περιλαμβάνει πέντε (5) ερωτήματα τύπου «επιλογή» που 
αποσκοπούν στον έλεγχο της λεξιλογικής ικανότητας - 


δηλαδή της ικανότητας να χρησιμοποιεί ο εξεταζόμενος 
τις σωστές και κατάλληλες για την επικοινωνιακή περίστα¬ 
ση λέξεις. Τα ερωτήματα δεν έλκονται απαραίτητα από 
τα προς κατανόηση κείμενα της παραγράφου αα. Κάθε 
απάντηση αξιολογείται με 0,3 της μονάδας (5 χ 0,3 = 1,5). 

αγ) Να απαντήσουν σε πέντε (5) ερωτήματα τύπου 
«συμπλήρωση» που αποσκοπούν στον έλεγχο της γραμ¬ 
ματικής ικανότητας -δηλαδή της ικανότητας να χρησιμο¬ 
ποιεί ο εξεταζόμενος τις σωστές και κατάλληλες για την 
επικοινωνιακή περίσταση γλωσσικές δομές. Τα ερωτή¬ 
ματα δεν έλκονται απαραίτητα από τα προς κατανόηση 
κείμενα της παραγράφου αα. Κάθε απάντηση αξιολογεί¬ 
ται με 0,5 της μονάδας (5 χ 0,5 = 2,5). 

Β) Κατανόηση προφορικού λόγου 
Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες, καθεμία από τις οποίες στη¬ 
ρίζεται σε ένα ή περισσότερα αδίδακτα (ηχητικά) κείμενα 
που συνολικά διαρκούν δύο λεπτά περίπου. Η μία εκ 
των δύο δοκιμασιών περιλαμβάνει πέντε (5) ερωτήμα¬ 
τα τύπου «επιλογή» και η δεύτερη πέντε (5) ερωτήματα 
τύπου «συμπλήρωση» που αποσκοπούν στον έλεγχο 
της κατανόησης γενικών και επιμέρους νοημάτων και 
τίθενται στην ξένη γλώσσα. Οι εξεταζόμενοι/ες ακούν 
τα κείμενα δύο (2) φορές. Κάθε απάντηση αξιολογείται 
με 0,4 της μονάδας (10 χ 0,4 = 4). 

Τα ηχητικά κείμενα που επιλέγονται για αυτό το επίπε¬ 
δο έχουν απλές λεξικογραμματικές δομές και σχετίζονται 
με διάφορα θέματα σε οικογενειακό, κοινωνικό, εργασι¬ 
ακό ή εκπαιδευτικό περιβάλλον (π.χ. σχέσεις, εκδρομές, 
μουσεία, μουσική, προϊόντα). Ενδεικτικά τα ηχητικά 
κείμενα είναι: Μηνύματα στον αυτόματο τηλεφωνητή 
και τηλεφωνικές υπηρεσίες, σε οδηγίες σε ηλεκτρονικά 
παιχνίδια, συνεντεύξεις, συνταγές μαγειρικής από το ρα¬ 
διόφωνο, εφόσον ο λόγος είναι απλός και καθαρός. Ο 
ρυθμός του λόγου είναι φυσιολογικός για την περίσταση 
επικοινωνίας, η ομιλία είναι απολύτως ευκρινής και η 
άρθρωση καθαρή, ώστε να επιτυγχάνεται η κατανόηση 
του κύριου μηνύματος και των επιμέρους πληροφοριών. 

Για την ακρόαση του ηχητικού κειμένου αξιοποιείται 
συσκευή αναπαραγωγής ήχου, όπως Η/Υ ή ρΙθγθΓ. Σε 
περίπτωση αδυναμίας χρήσης των παραπάνω, τα διαβά¬ 
ζει ο/η εκπαιδευτικός με φυσικότητα. 

Γ) Παραγωγή γραπτού λόγου και γραπτή διαμεσολά- 
βηση 

Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες: 

γα) Μία (1) δοκιμασία η οποία συνίσταται στη συμπλή¬ 
ρωση ή ολοκλήρωση ημιτελούς κειμένου αυθεντικού 
λόγου, όπως ηλεκτρονικό μήνυμα, μήνυμα σε ηλεκτρονι¬ 
κή πλατφόρμα συζήτησης, άρθρο σχολικής εφημερίδας, 
απάντηση σε αγγελία για συμμετοχή σε οργάνωση ή σε 
δράση, επιστολή. Οι πληροφορίες ή οι παροτρύνσεις 
παρέχονται στη γλώσσα-στόχο με λεκτικά ή με οπτικά 
ερεθίσματα (εικόνες, σχήματα κ.τ.λ.). Η έκταση του πα- 
ραγόμενου κειμένου είναι πενήντα (50) λέξεις περίπου. 
Το προς συμπλήρωση κείμενο αξιολογείται με τρεις (3) 
βαθμολογικές μονάδες κατ' ανώτατο όριο. 

γβ) Μία (1) δεύτερη δοκιμασία η οποία συνίσταται 
στη σύνταξη σύντομου κειμένου, βάσει κειμένου - ερε¬ 
θίσματος στην ελληνική γλώσσα, έκτασης διακοσίων 

(200) περίπου λέξεων. Η έκταση του παραγόμενου κει¬ 
μένου είναι εκατό (100) περίπου λέξεις.Το παραγόμενο 
κείμενο αξιολογείται με πέντε (5) βαθμολογικές μονάδες 
κατ' ανώτατο όριο. 

Επίπεδο Β2 (Β2-/Β2/Β2+) 

Α) Κατανόηση γραπτού λόγου και γλωσσική επίγνωση 
Οι εξεταζόμενοι/ες καλούνται να ανταποκριθούν σε 
συνολικά τέσσερις (4) δοκιμασίες: 

αα) Δύο δοκιμασίες κατανόησης γραπτού λόγου, κα¬ 
θεμιά από τις οποίες στηρίζεται σε ένα ή περισσότερα 
αδίδακτα κείμενα συνολικής έκτασης εκατόν πενήντα 
(150) λέξεων περίπου. Κάθε δοκιμασία περιλαμβάνει δι¬ 
αφορετικό κειμενικό είδος από το οποίο έλκονται πέντε 
(5) ερωτήματα τύπου «επιλογή» που αποσκοπούν στον 
έλεγχο της κατανόησης γενικών και επιμέρους νοημά¬ 
των. Τα κείμενα που επιλέγονται για αυτό το επίπεδο 
σχετίζονται με κοινωνικά θέματα, ζητήματα εργασίας, 
εκπαίδευσης, ψυχαγωγίας, όπως άρθρα (ηλεκτρονι¬ 
κών) εφημερίδων και περιοδικών, γραπτές αναφορές 
καταστάσεων και γεγονότων, φυλλάδια με διαφόρων 
τύπων πληροφορίες και άλλα έντυπα και κείμενα από 
ποικίλες κυρίως ηλεκτρονικές πηγές, αξιοποιώντας την 
ψηφιακή τεχνολογία. Επίσης, σε αυτό το επίπεδο το κεί¬ 
μενο μπορεί να είναι απόσπασμα λογοτεχνικού κειμένου 
(διηγήματος, μυθιστορήματος, ποιήματος, θεατρικού 
έργου), κριτική βιβλίου / ιστοσελίδας / θεάτρου/ κινη¬ 
ματογράφου /τέχνης, βιβλιοπαρουσίαση, κτλ.Τα πέντε 
ερωτήματα της κάθε δοκιμασίας (δέκα και για τις δυο 
δοκιμασίες) τίθενται στην ξένη γλώσσα. Κάθε απάντηση 
αξιολογείται με 0,4 της μονάδας (10 χ 0,4 = 4). 

αβ) Μία (1) δοκιμασία γλωσσικής επίγνωσης η οποία 
περιλαμβάνει πέντε (5) ερωτήματα τύπου «επιλογή» που 
αποσκοπούν στον έλεγχο της λεξιλογικής ικανότητας, δη¬ 
λαδή της ικανότητας να χρησιμοποιεί ο εξεταζόμενος τις 
σωστές και κατάλληλες για την επικοινωνιακή περίστα¬ 
ση λέξεις. Τα ερωτήματα δεν έλκονται απαραίτητα από 
τα προς κατανόηση κείμενα της παραγράφου αα. Κάθε 
απάντηση αξιολογείται με 0,3 της μονάδας (5 χ 0,3 = 1,5). 

αγ) Να απαντήσουν σε πέντε (5) ερωτήματα τύπου 
«συμπλήρωση» που αποσκοπούν στον έλεγχο της γραμ¬ 
ματικής ικανότητας, δηλαδή της ικανότητας να χρησιμο¬ 
ποιεί ο εξεταζόμενος τις σωστές και κατάλληλες για την 
επικοινωνιακή περίσταση γλωσσικές δομές. Τα ερωτή¬ 
ματα δεν έλκονται απαραίτητα από τα προς κατανόηση 
κείμενα της παραγράφου αα. Κάθε απάντηση αξιολογεί¬ 
ται με 0,5 της μονάδας (5 χ 0,5 = 2,5). 

Β) Κατανόηση προφορικού λόγου 
Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες, οι οποίες στηρίζονται σε 
ένα αδίδακτο (ηχητικό) κείμενο η κάθε μία. Το ηχητικό 
κάθε δοκιμασίας είναι διάρκειας δύο έως τριών λεπτών. 
Η μία εκ των δύο δοκιμασιών περιλαμβάνει πέντε (5) 
ερωτήματα τύπου «επιλογή» και η δεύτερη πέντε (5) 
ερωτήματα τύπου «συμπλήρωση» που αποσκοπούν 
στον έλεγχο της κατανόησης γενικών και επιμέρους νο¬ 
ημάτων και τίθενται στην ξένη γλώσσα. Οι εξεταζόμενοι/ 
ες ακούν τα κείμενα δύο (2) φορές. Κάθε απάντηση αξι¬ 
ολογείται με 0,4 της μονάδας (10 χ 0,4 = 4). 

Τα ηχητικά κείμενα που επιλέγονται για αυτό το επί¬ 
πεδο είναι πιο εκτεταμένα από ό,τι στα προηγούμενα 


επίπεδα και μπορούν να προέρχονται από ειδησεογρα- 
φικές και ενημερωτικές εκπομπές, να περιλαμβάνουν 
διάλογους ή μονολόγους για κοινωνικά ή προσωπικά 
ζητήματα, ακόμη και για επιστημονικά ζητήματα σε 
εκλαϊκευμένο λόγο. Ο λόγος είναι στην επίσημη διάλεκτο 
(5ΐ3πά3Γά). Ο ρυθμός του λόγου είναι φυσιολογικός για 
την περίσταση επικοινωνίας, η ομιλία είναι ευκρινής και 
η άρθρωση καθαρή, ώστε να επιτυγχάνεται η κατανόηση 
του κύριου μηνύματος και των επιμέρους πληροφοριών. 

Για την ακρόαση του ηχητικού κειμένου αξιοποιείται 
συσκευή αναπαραγωγής ήχου, όπως Η/Υ ή ΈΘ ρΙβγοε Σε 
περίπτωση αδυναμίας χρήσης των παραπάνω, τα διαβά¬ 
ζει ο/η εκπαιδευτικός με φυσικότητα. 

Γ) Παραγωγή γραπτού λόγου και γραπτή διαμεσολά- 
βηση 

Οι εξεταζόμενοι/ες καλούνται να ανταποκριθούν σε 
συνολικά δύο (2) δοκιμασίες: 

γα) Μία (1) δοκιμασία η οποία συνίσταται στη συμπλή¬ 
ρωση ή ολοκλήρωση ημιτελούς κειμένου αυθεντικού 
λόγου, όπως άρθρο ηλεκτρονικού τύπου, επιστολή, ανα¬ 
φορά, με σκοπό την παράθεση πληροφοριών ή την πα¬ 
ροχή επιχειρημάτων για να στηριχθεί ή να αντικρουστεί 
μια συγκεκριμένη άποψη, την παροχή/αίτηση πληρο¬ 
φοριών, εξηγήσεων, διευκρινίσεων, την εκδήλωση στά¬ 
σης (επιφύλαξης, διαφωνίας, δυσφορίας, άρνησης). Οι 
πληροφορίες ή παροτρύνσεις παρέχονται στη γλώσσα- 
στόχο με λεκτικά ή/και με οπτικά ερεθίσματα (εικόνες, 
σχήματα κ.τ.λ.). Η έκταση του παραγόμενου κειμένου 
είναι εξήντα (60) περίπου λέξεις. Το προς συμπλήρωση 
κείμενο αξιολογείται με τρεις (3) βαθμολογικές μονάδες 
κατ' ανώτατο όριο. 

γβ) Μία (1) δεύτερη δοκιμασία η οποία συνίσταται στη 
σύνταξη σύντομου κειμένου, βάσει κειμένου-ερεθίσμα- 
τος στην ελληνική γλώσσα, έκτασης διακοσίων είκοσι 
(220) περίπου λέξεων. Η έκταση του παραγόμενου κει¬ 
μένου είναι εκατόν είκοσι (120) περίπου λέξεις.Το παρα- 
γόμενο κείμενο αξιολογείται με πέντε (5) βαθμολογικές 
μονάδες κατ' ανώτατο όριο. 

Άρθρο 18 

Καταργούμενες διατάξεις 

1. Η παράγραφος 4 του άρθρου 2 του Π.δ. 409/1994 
(Α' 226) καταργείται 

2. Κάθε διάταξη που ρυθμίζει με διαφορετικό τρόπο 
τα θέματα του παρόντος προεδρικού διατάγματος παύει 
να ισχύει από τη δημοσίευσή του στην Εφημερίδα της 
Κυβερνήσεως. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Παιδείας, Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Νοεμβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Παιδείας, Έρευνας και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

